ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัทฯ ประกอบธุรกิจรับเหมาก่อสร้างประเภทโรงงานอุตสาหกรรม
งานโครงเหล็กรูปพรรณขนาดใหญ่ (Superstructure) โรงพยาบาล อาคารสูงเพื่อพักอาศัย
สำนักงาน ศูนย์การค้า และกลุ่มปิโตรเคมี
โดยการให้บริการรับเหมาก่อสร้างครอบคลุมถึงงานวิศวกรรมโยธา
และงานติดตั้งงานระบบวิศวกรรมต่างๆ ทั้งนี้ธุรกิจของบริษัทฯ สามารถเเบ่งได้เป็น 2 ประเภทหลัก
ดังนี้

-   งานวิศวกรรมโยธา

ให้บริการงานก่อสร้างครอบคลุมงานโยธา งานโครงสร้างคอนกรีตเสริมเหล็ก
โครงสร้างเหล็กรูปพรรณและงานสถาปัตยกรรม โดยให้บริการตั้งเเต่การวางรากฐาน
(Structural)
จนกระทั่งอาคารเสร็จสมบูรณ์ทั้งโครงการซึ่งรวมถึงงานบริเวณและงานถนนรอบโรงงานและอาคาร
และในปัจจุบันบริษัทฯ ได้นำเทคโนโลยี Pre-Fabricate
จากพันธมิตรมาร่วมใช้ในงานวิศวกรรมโยธา ยิ่งทำให้ประสิทธิภาพการทำงานของบริษัทสูงขึ้น
บริษัทมีความสามารถในการรับงานที่มีความซับซ้อนและได้รับความไว้วางใจจากลูกค้าในการทำงานที่ต้องการมาตรฐานระดับสูงได้
เช่น บริษัท ปตท. จำกัด (มหาชน) และบริษัทในเครือ เป็นต้น

-   งานบริการติดตั้งระบบวิศวกรรม

ให้บริการติดตั้งระบบวิศวกรรมทั้งภายในอาคารและภายนอกอาคาร ครอบคลุมตั้งเเต่งานระบบไฟฟ้า
งานระบบสื่อสารโทรคมนาคม งานระบบปรับอากาศ งานระบบสุขาภิบาล
และงานระบบป้องกันอัคคีภัย ทั้งนี้งานบริการติดตั้งระบบนั้นไม่ได้จัดเป็นธุรกิจหลักของบริษัทฯ
เเต่มีวัตถุประสงค์เพื่อสนับสนุนงานก่อสร้างซึ่งเป็นธุรกิจหลักของบริษัทฯ
ดังนั้นงานติดตั้งระบบจึงมักจะรวมอยู่ในแผนงานก่อสร้างที่บริษัทฯ นำเสนอให้แก่ลูกค้า
ซึ่งกลายมาเป็นจุดขายอย่างหนึ่งของบริษัทฯ ในการนำเสนองานของลูกค้า
เนื่องจากส่วนใหญ่แล้วคู่แข่งรายเล็กจะไม่สามารถให้บริการงานบริการติดตั้งระบบวิศวกรรมได้
ทำให้บริษัทฯ มีคู่แข่งน้อยรายลงไป และในขณะเดียวกันบริษัทฯ ก็มีความชำนาญในงานระบบยิ่งขึ้น
ทำให้มีลูกค้าทั้งรายเก่าและใหม่ที่ยังคงใช้บริการของบริษัทฯ อย่างต่อเนื่อง

ทั้งนี้ ในบางโครงการ บริษัทฯ
อาจมีการดำเนินกิจการรับเหมาก่อสร้างร่วมกับบริษัทอื่นในลักษณะกิจการร่วมค้า
เพื่อเป็นกลยุทธ์ในการประมูลและดำเนินการก่อสร้างโครงการต่างๆ ซึ่งมีงานบางส่วนที่บริษัทฯ
ไม่มีประสบการณ์การทำงานมาก่อน โดยบริษัทฯ สามารถมุ่งเน้นส่วนงานที่เชี่ยวชาญ
โดยการร่วมกันนั้นเป็นการบริหารความเสี่ยง
หรือเพื่อใช้ประโยชน์จากความเชี่ยวชาญของแต่ละฝ่ายในการเพิ่มประสิทธิภาพของการทำงานและประหยัดต้นทุนการก่อสร้างในโครงการนั้น

1.1 วิสัยทัศน์ วัตถุประสงค์ เป้าหมายและกลยุทธ์ในการดำเนินธุรกิจ

วิสัยทัศน์ :

เราจะเป็นผู้รับเหมาก่อสร้างที่เน้นความเชี่ยวชาญ ประสิทธิภาพ คุณภาพ และความพึงพอใจ
ที่เหนือความคาดหวังของลูกค้า

วัตถุประสงค์ :

-   ให้บริการงานก่อสร้างด้วยคุณภาพและประสิทธิภาพตอบสนองความต้องการของลูกค้า
    เพื่อทำให้ลูกค้านึกถึงบริการจากเราเป็นอันดับแรก

-   หาพันธมิตรที่ดีเพื่อเพิ่มโอกาสความก้าวหน้าทางธุรกิจ

-   ให้ผลตอบแทนอย่างเหมาะสมแก่ผู้ถือหุ้น และพนักงานของบริษัท

เป้าหมาย :

บริษัทฯ มีเป้าหมายหลักในการเป็นผู้นำในธุรกิจรับเหมาก่อสร้าง
โดยมุ่งเน้นในกลุ่มลูกค้าประเภทโรงงานอุตสาหกรรม งานโครงเหล็กรูปพรรณขนาดใหญ่
(Superstructure) และโรงพยาบาล ซึ่งบริษัทฯ
มีความชำนาญในการให้บริการทั้งงานวิศวกรรมโยธาและงานบริการติดตั้งระบบวิศวกรรม
และกลุ่มลูกค้าประเภทนี้ยังมีศักยภาพในการเติบโตเป็นอย่างดี ในขณะเดียวกันบริษัทฯ
ยังให้ขยายการให้บริการไปยังกลุ่มปิโตรเคมี รวมถึงครอบคลุมงานก่อสร้างกลุ่มอื่นๆ อาทิเช่น
อาคารสูงเพื่อพักอาศัย สำนักงานและศูนย์การค้า

กลยุทธ์ :

บริษัทฯ มีกลยุทธ์เพื่อบรรลุเป้าหมายดังกล่าว ซึ่งสามารถสรุปได้พอสังเขป ดังนี้

-   ขยายมูลค่าโครงการก่อสร้างไปสู่โครงการก่อสร้างขนาดใหญ่ในกลุ่มลูกค้าที่หลากหลาย
    ครอบคลุมลูกค้าเอกชนทั้งในกลุ่มโรงงานอุตสาหกรรม งานโครงเหล็กรูปพรรณขนาดใหญ่
    (Superstructure) โรงพยาบาล อาคารสูงเพื่อพักอาศัย สำนักงาน ศูนย์การค้า
    และกลุ่มปิโตรเคมี เพื่อเป็นการขยายฐานลูกค้าและกระจายความเสี่ยงในการดำเนินธุรกิจ

-   ควบคุมต้นทุนงานก่อสร้างอย่างมีประสิทธิภาพด้วยระบบ Enterprise Resource Planning
    (ERP) ที่ทันสมัย

-   นำเทคโนโลยีต่างๆ มาใช้ในงานก่อสร้างเพื่อส่งเสริมประสิทธิภาพในการดำเนินงาน

-   ดำเนินงานก่อสร้างโดยเน้นคุณภาพของผลงานการก่อสร้างเป็นสำคัญเพื่อให้เกิดความพึงพอใจสูงสุดแก่ลูกค้าและกลับมาใช้บริการอีกครั้ง
    นอกจากนี้บริษัทฯ ยังสามารถอ้างอิงผลงานก่อสร้างที่ดีมีคุณภาพที่ผ่านมากับลูกค้ารายต่อๆ
    ไปได้ในอนาคต

-   จัดเตรียมบุคลากรโดยเฉพาะในส่วนของวิศวกรโครงการ
    ให้เพียงพอต่อปริมาณงานก่อสร้างที่เพิ่มขึ้นในอนาคต

-   พัฒนาและอบรมบุคลากรให้มีความรู้ความสามารถและความชำนาญในการให้บริการงานก่อสร้างแก่กลุ่มลูกค้าของบริษัทฯ

1.2 การเปลี่ยนแปลงและพัฒนาการที่สำคัญ

บริษัทฯ ก่อตั้งเมื่อวันที่ 10 เมษายน 2524
โดยกลุ่มวิศวกรซึ่งมีประสบการณ์ในงานทั้งด้านวิศวกรรมและด้านการบริหาร นำโดยนายอัศวิน
ชินกำธรวงศ์ และนายสมพล เต็มสุข ด้วยทุนจดทะเบียน 1.0 ล้านบาท เป็นหุ้นสามัญทั้งสิ้นจำนวน
10,000 หุ้น มูลค่าหุ้นที่ตราไว้หุ้นละ 100.0 บาท

ในช่วงแรก บริษัทฯ เน้นงานด้านการก่อสร้างอาคารโรงงานและการติดตั้งงานระบบต่างๆ
ภายในโรงงานอุตสาหกรรม ต่อมาจึงได้ขยายธุรกิจรับก่อสร้างโครงการขนาดใหญ่ขึ้นและครบวงจร
ซึ่งบางโครงการต้องอาศัยความชำนาญและเทคโนโลยีสูง จากนั้นบริษัทฯ
ได้มีการเติบโตอย่างต่อเนื่องตามการขยายตัวของภาวะเศรษฐกิจ
โดยดำเนินนโยบายการรับงานก่อสร้างด้วยความระมัดระวัง
เลือกรับเฉพาะงานก่อสร้างจากลูกค้าที่มีคุณภาพและรักษาระดับมูลค่าโครงการรวมให้อยู่ในระดับที่เหมาะสมและคำนึงถึงปัจจัยเสี่ยงต่างๆ
อันอาจเกิดขึ้นได้จากการขยายตัวของเศรษฐกิจอย่างรวดเร็ว

ปี 2540 ประเทศไทยประสบวิกฤตทางเศรษฐกิจอย่างรุนแรง
ธุรกิจอุตสาหกรรมก่อสร้างประสบกับปัญหาการขาดสภาพคล่องทางการเงิน
วัสดุก่อสร้างขาดแคลนและต้นทุนก่อสร้างปรับสูงขึ้น แต่จากนโยบายการรับงาน
ประกอบกับความมุ่งมั่นในการดำเนินงานของผู้บริหาร ส่งผลให้บริษัทฯ
สามารถดำเนินการก่อสร้างโครงการที่รับไว้ทั้งหมดได้เรียบร้อย
และส่งมอบให้กับเจ้าของโครงการตามข้อตกลงในสัญญา
และยังสามารถปฏิบัติตามเงื่อนไขและข้อตกลงในสัญญาต่างๆกับคู่ค้าและธนาคารพาณิชย์ที่เกี่ยวข้อง
และในปี 2545 บริษัทฯ เล็งเห็นถึงความแน่ชัดของการฟื้นตัวของเศรษฐกิจในประเทศ
จึงได้ขยายธุรกิจเพิ่มขึ้น โดยได้ปรับปรุงโครงสร้างองค์กร เพิ่มจำนวนบุคคลากร
เริ่มเข้าประมูลงานโครงการก่อสร้างมากขึ้น

จากนั้นในปี 2549 บริษัทฯ
ได้ขยายการให้บริการรับเหมาก่อสร้างคลอบคลุมโครงการก่อสร้างประเภทอื่นๆ อาทิเช่น
ศูนย์การค้า อาคารสูงเพื่อพักอาศัย โรงพยาบาล โรงแรม รีสอร์ท บ้านพักอาศัยและบ้านจัดสรร
และในปี 2550 บริษัทฯ ได้มีการร่วมมือกับพันธมิตรที่มีการนำเทคโนโลยี Pre-Fabricate
มาใช้ในการก่อสร้าง ทั้ง Pre-Cast Concrete สำหรับงานคอนกรีต และ Pre-Fabricate
Steel Structure สำหรับงานโครงเหล็ก ซึ่งทำให้ สามารถบริหารเวลาได้ดียิ่งขึ้น
ใช้เวลาในการก่อสร้างน้อยลง สามารถส่งมอบงานให้ลูกค้าได้รวดเร็วยิ่งขึ้น
ลักษณะการทำงานมีความปลอดภัยมากขึ้น ด้วยต้นทุนและค่าใช้จ่ายในการก่อสร้างที่ลดลง

ตั้งแต่ปี 2551 สถานการณ์เศรษฐกิจไทยมีการชะลอ ทำให้ภาคเอกชนต่างชะลอการลงทุน
ปัญหาทางการเมืองทำให้ไม่มีการลงทุนในโครงการขนาดใหญ่ของภาครัฐ
ส่วนราคาวัสดุก่อสร้างได้ปรับตัวสูงขึ้นอย่างต่อเนื่องและมีนัยสำคัญ บริษัทฯ
ได้มีการปรับกลยุทธ์ในการรับงาน
ตลอดจนวิธีการจัดซื้อวัสดุก่อสร้างให้เหมาะสมกับสภาวการณ์ทางเศรษฐกิจดังกล่าว

ในปี 2552 บริษัทฯ ได้ทำการปรับปรุงการจัดการคุณภาพให้เป็นไปตามระบบการจัดการคุณภาพ
(ISO 9001:2008)
ทำให้สามารถควบคุมการทำงานและวัดผลการปฏิบัติได้อย่างมีประสิทธิภาพและประสิทธิผล
ของหน่วยงานภายในและภายนอกได้ดียิ่งขึ้น อีกทั้งได้เพิ่มทุนจดทะเบียนเป็น 352.50 ล้านบาท
เพื่อเป็นเงินทุนหมุนเวียนในการดำเนินธุรกิจเพิ่มเติม โดยการออกหุ้นสามัญเพิ่มทุนใหม่จำนวน
217.50 ล้านหุ้น มูลค่าหุ้นที่ตราไว้หุ้นละ 1 บาท โดยเสนอขายหุ้นสามัญที่ออกใหม่จำนวน 100
ล้านหุ้น ให้แก่บุคคลในวงจำกัด ในราคาหุ้นละ 0.50 บาท
และเสนอขายใบสำคัญแสดงสิทธิที่จะซื้อหุ้นสามัญของบริษัทฯ จำนวน 117.50 ล้านหน่วย
ให้แก่ผู้ถือหุ้นเดิมของบริษัทฯ (TIES-W1) โดยจัดสรรหุ้นเพิ่มทุนจำนวน 117.50 ล้านหุ้น
เพื่อรองรับการใช้สิทธิตามใบสำคัญแสดงสิทธิดังกล่าว

ในช่วงปี 2553 สถานการณ์เศรษฐกิจไทยยังคงได้รับผลกระทบจากวิกฤตการเงินโลก
แต่บริษัทหลายแห่งที่ได้มีการชะลอการลงทุนออกไป ได้เริ่มลงทุนในโครงการต่างๆ อีกครั้ง
ส่วนในช่วงปี 2554
เศรษฐกิจของสหรัฐอเมริกาและประเทศในภูมิภาคเอเชียมีการขยายตัวในอัตราที่ลดลงจากปีก่อน
ส่วนกลุ่มประเทศยูโรยังคงได้รับผลกระทบจากวิกฤตหนี้สาธารณะ
ในขณะที่เศรษฐกิจญี่ปุ่นยังอยู่ในภาวะถดถอยจากเหตุการณ์แผ่นดินไหวที่ประเทศญี่ปุ่น
อีกทั้งวิกฤตอุกทกภัยในประเทศไทย ต่างส่งผลกระทบต่อสภาวะเศรษฐกิจของประเทศ
ในการนี้บริษัทฯ
ยังคงนโยบายที่จะเน้นรับงานโครงการของบริษัทที่อยู่ในภาคธุรกิจหรืออุตสาหกรรมที่มีศักยภาพในการเติบโตและยังคงมีการขยายการลงทุนอย่างต่อเนื่อง
อาทิ อุตสาหกรรมปิโตรเคมีและพลังงาน โรงพยาบาล โครงการของหน่วยงานภาครัฐเป็นหลัก

ทั้งนี้ ในปี 2554 บริษัทฯ ได้ร่วมกับบริษัท เรืองณรงค์ จำกัด
จดทะเบียนจัดตั้งกิจการร่วมค้าไทยบริการอุตสาหกรรม และเรืองณรงค์
เพื่อดำเนินการปรับปรุงต่อเติมพื้นที่ตรวจหนังสือเดินทางของท่าอากาศยานสุวรรณภูมิ
ซึ่งเป็นกลยุทธ์ในการประมูลและดำเนินการก่อสร้างโครงการต่างๆ และเป็นการบริหารความเสี่ยง
หรือใช้ประโยชน์จากความเชี่ยวชาญของแต่ละฝ่าย

ในปี 2555 บริษัทฯ ได้เพิ่มทุนจดทะเบียนชำระแล้วเป็น 446.4 ล้านบาท
เพื่อเป็นเงินทุนหมุนเวียนในการดำเนินธุรกิจ โดยการเสนอขายหุ้นสามัญเพิ่มทุนของบริษัทฯ
เป็นจำนวนทั้งสิ้น 235.125 ล้านหุ้น ให้แก่ผู้ถือหุ้นเดิมของบริษัทฯ ตามสัดส่วนการถือหุ้นในอัตรา 1
หุ้นเดิม ต่อ 1 หุ้นใหม่ ในราคาหุ้นละ 0.75 บาท

ในปี 2556 บริษัทฯ ได้เพิ่มทุนจะทะเบียนเป็น 694.61 ล้านบาท
เพื่อเป็นเงินทุนหมุนเวียนในการดำเนินธุรกิจ เพื่อเป็นเงินทุนหมุนเวียนในการดำเนินธุรกิจเพิ่มเติม
โดยบริษัทฯ ได้เสนอขายใบสำคัญแสดงสิทธิที่จะซื้อหุ้นสามัญของบริษัทฯ จำนวน 223.20 ล้านหน่วย
ให้แก่ผู้ถือหุ้นเดิมของบริษัทฯ และใบสำคัญแสดงสิทธิที่จะซื้อหุ้นสามัญของบริษัทฯ จำนวน 22.00
ล้านหน่วย โดยจัดสรรหุ้นเพิ่มทุนจำนวนรวม 245.20
ล้านหุ้นไว้เพื่อรองรับการใช้สิทธิตามใบสำคัญแสดงสิทธิดังกล่าว

ณ วันที่ 31 ธันวาคม 2556 บริษัทฯ
มีโครงการก่อสร้างซึ่งอยู่ระหว่างการส่งมอบงานหรือกำลังดำเนินงานก่อสร้างจำนวน 13 โครงการ
ซึ่งเป็นรายได้ที่ยังไม่ได้รับรู้จำนวนประมาณ 1,940 ล้านบาท

พัฒนาการที่สำคัญของบริษัทฯ สามารถสรุปรายละเอียดพอสังเขปดังนี้

+---------+------------------------------------------------------------+
| ปี พ.ศ.  | พัฒนาการที่สำคัญ                                               |
+=========+============================================================+
| 2524    |   - ก่อตั้งบริษัท ไทยบริการอุตสาหกรรมและวิศวกรรม จำกัด              |
|         |   ด้วยทุนจดทะเบียน 1 ล้านบาท เป็นหุ้นสามัญทั้งสิ้นจำนวน 10,000 หุ้น      |
|         |   มูลค่าหุ้นที่ตราไว้หุ้นละ 100.0 บาท และได้เพิ่มทุนจดทะเบียนเป็น 20.0    |
|         |   ล้านบาท 40.0 ล้านบาท และ 60.0 ล้านบาท ในปี 2535 ปี 2539 และปี  |
|         |   2540 ตามลำดับ                                             |
+---------+------------------------------------------------------------+
| 2532    |   -                                                        |
|         |   จัดตั้งศูนย์จัดเก็บและซ่อมบำรุงรักษาเครื่อ                           |
|         | งมือและอุปกรณ์ที่ใช้ในงานก่อสร้างและสถานที่ประกอบงานโครงเหล็กของบริษัทฯ |
|         |   ที่อำเภอพานทอง จังหวัดชลบุรี                                   |
+---------+------------------------------------------------------------+
| 2546    |   - เพิ่มทุนจดทะเบียนเป็น 100.0 ล้านบาท                          |
|         |   และเปลี่ยนแปลงมูลค่าหุ้นที่ตราไว้เป็นหุ้นละ 10.0 บาท โดยเป็นทุนชำระแล้ว |
|         |   70.0 ล้านบาท                                              |
|         |                                                            |
|         |   - ได้รับการรับรองมาตรฐาน ISO 9001 : 2000                    |
|         |   จากสถาบันรับรองมาตรฐานไอเอสโอ (MASCI) โดยมีขอบข่ายคือ         |
|         |   การรับเหมาก่อสร้างอาคารโรงงาน อาคารพาณิชย์ และระบบสาธารณูปโภค  |
+---------+------------------------------------------------------------+
| 2547    |   - เพิ่มทุนชำระแล้วเป็น 100.0 ล้านบาท                           |
|         |                                                            |
|         |   - เริ่มนำระบบ Enterprise Resource Planning (ERP)           |
|         |   มาใช้ในส่วนงานระบบการควบคุมต้นทุนการดำเนินงาน                  |
+---------+------------------------------------------------------------+
| 2548    |   - ที่ประชุมผู้ถือหุ้นมีมติแปรสภาพบริษัทฯ เป็นบริษัทมหาชนจำกัด            |
|         |   และเปลี่ยนแปลงมูลค่าหุ้นที่ตราไว้เป็นหุ้นละ 1.0 บาท                  |
|         |   พร้อมเพิ่มทุนจดทะเบียนของบริษัทฯ เป็น 135.0 ล้านบาท               |
|         |   โดยการออกหุ้นสามัญ 35 ล้านหุ้น เพื่อเสนอขายต่อประชาชนจำนวน 33     |
|         |   ล้านหุ้นและเสนอขายต่อกรรมการ ผู้บริหารและพนักงานของบริษัทฯจำนวน 2  |
|         |   ล้านหุ้น                                                    |
+---------+------------------------------------------------------------+
| 2549    | - เสนอขายหุ้นสามัญเพิ่มทุนต่อประชาชน กรรมการ ผู้บริหาร               |
|         | และพนักงานของบริษัทฯ                                          |
|         |                                                            |
|         | - นำหลักทรัพย์ของบริษัทฯ (TIES) เข้าทำการซื้อขายในตลาดหลักทรัพย์เอ็ม   |
|         | เอ ไอ (mai) เมื่อวันที่ 28 กันยายน 2549                          |
+---------+------------------------------------------------------------+
| 2550    | - เริ่มนำเทคโนโลยี Pre-Fabricate ทั้ง Pre-Cast Concrete และ     |
|         | Pre-Fabricate Steel Structure มาใช้ในงานก่อสร้าง              |
+---------+------------------------------------------------------------+
| 2552    |   - ปรับปรุงการจัดการคุณภาพให้เป็นไปตามระบบการจัดการคุณภาพ (ISO    |
|         |   9001:2008)                                               |
|         |                                                            |
|         |   - เพิ่มทุนจดทะเบียนจาก 135.00 ล้านบาท เป็น 352.50 ล้านบาท       |
|         |   โดยการออกหุ้นสามัญเพิ่มทุนใหม่จำนวน 217.50 ล้านหุ้น                |
|         |   มูลค่าหุ้นที่ตราไว้หุ้นละ 1 บาท โดยเสนอขายหุ้นสามัญที่ออกใหม่จำนวน 100  |
|         |   ล้านหุ้น ให้แก่บุคคลในวงจำกัด ในราคาหุ้นละ 0.50 บาท               |
|         |   และเสนอขายใบสำคัญแสดงสิทธิที่จะซื้อหุ้นสามัญของบริษัทฯ               |
|         |   ให้แก่ผู้ถือหุ้นเดิมของบริษัทฯ (TIES –W1) จำนวน 117.50 ล้านหน่วย     |
|         |   ตามสัดส่วนการถือหุ้นในอัตราส่วน 2 หุ้นเดิมต่อใบสำคัญแสดงสิทธิ 1 หน่วย   |
|         |   ในราคาหน่วยละ 0.00 บาท และราคาใช้สิทธิ 1.20 บาท              |
|         |   ที่อัตราการใช้สิทธิใบสำคัญแสดงสิทธิ 1 หน่วยต่อหุ้นสามัญ 1 หุ้น           |
|         |   โดยใบสำคัญแสดงสิทธิดังกล่าวมีอายุ 3 ปี โดยจัดสรรหุ้นเพิ่มทุนจำนวน      |
|         |   117.50 ล้านหุ้น เพื่อรองรับการใช้สิทธิตามใบสำคัญแสดงสิทธิดังกล่าว      |
|         |   พร้อมนำ TIES-W1 เข้าทำการซื้อขายในตลาดหลักทรัพย์เอ็ม เอ ไอ (mai) |
|         |                                                            |
|         |   - เพิ่มทุนชำระแล้วเป็น 235.125 ล้านบาท                         |
|         |   จากก                                                     |
|         | ารเสนอขายหุ้นสามัญที่ออกใหม่ให้แก่บุคคลในวงจำกัดและการที่ผู้ถือหุ้นเดิมใช้สิทธ |
|         | ิใบสำคัญแสดงสิทธิจากการเสนอขายใบสำคัญแสดงสิทธิที่จะซื้อหุ้นสามัญของบริษัทฯ |
|         |   ให้แก่ผู้ถือหุ้นเดิม                                             |
|         |                                                            |
|         |   - ได้รับการรับรองมาตรฐาน ISO 9001 : 2008                    |
|         |   จากสถาบันรับรองมาตรฐานไอเอสโอ (MASCI)                      |
+---------+------------------------------------------------------------+
| 2554    |   - จัดตั้งกิจการร่วมค้า ไทยบริการอุตสาหกรรม และเรืองณรงค์ร่วมกับบริษัท  |
|         |   เรืองณรงค์ จำกัด ในอัตราส่วนร้อยละ 51.00                       |
|         |   เพื่อดำเนินการปรับปรุงต่อเติมพื้นที่ตรวจหนังสือเดินทางชั้น 4             |
|         |   อาคารผู้โดยสาร ท่าอากาศยานสุวรรณภูมิ สมุทรปราการ                |
+---------+------------------------------------------------------------+
| 2555    | -   ลดทุนจดทะเบียนจาก 352.50 ล้านบาท เป็น 235.125 ล้านบาท       |
|         |     โดยการยกเลิกห                                           |
|         | ุ้นสามัญที่ยังไม่ได้จำหน่ายซึ่งคงเหลือการใช้สิทธิใบสำคัญแสดงสิทธิที่จะซื้อหุ้นสามัญ |
|         |     (TIES-W1)                                              |
|         |                                                            |
|         | -   เพิ่มทุนจดทะเบียนจาก 235.125 ล้านบาท เป็น 470.25 ล้านบาท      |
|         |     โดยการเสนอขายหุ้นสามัญเพิ่มทุนของบริษัทฯ เป็นจำนวนทั้งสิ้น 235.125  |
|         |     ล้านหุ้น มูลค่าหุ้นที่ตราไว้หุ้นละ 1 บาท ให้แก่ผู้ถือหุ้นเดิมของบริษัทฯ      |
|         |     ตามสัดส่วนการถือหุ้นในอัตรา 1 หุ้นเดิม ต่อ 1 หุ้นใหม่ในราคาหุ้นละ     |
|         |     0.75 บาท                                               |
|         |                                                            |
|         | -   เพิ่มทุนชำระแล้วเป็น 446.40 ล้านบาท                          |
|         |     จากการเสนอขายหุ้นสามัญที่ออกใหม่ให้แก่ผู้ถือหุ้นเดิมของบริษัทฯ         |
|         |     ตามสัดส่วนการถือหุ้นที่เสนอขายและจัดสรร 211.28 ล้านหุ้น           |
+---------+------------------------------------------------------------+
| 2556    | -   ลดทุนจดทะเบียนจาก 470.25 ล้านบาท เป็น 446.40 ล้านบาท        |
|         |     โดยการตัดหุ้นสามัญที่ยังไม่ได้จำหน่าย                            |
|         |     จากการเสนอขายหุ้นสามัญเพิ่มทุนให้แก่ผู้ถือหุ้นเดิมของบริษัทฯ           |
|         |                                                            |
|         | -   เพิ่มทุนจดทะเบียนจาก 446.40 ล้านบาท เป็น 691.605 ล้านบาท      |
|         |     โดยการออกหุ้นสามัญเพิ่มทุนจำนวนทั้งสิ้น 245.20 ล้านหุ้น             |
|         |     มูลค่าหุ้นที่ตราไว้หุ้นละ 1 บาท                                 |
|         |     เพื่อ                                                    |
|         | รองรับการใช้สิทธิจากการเสนอขายใบสำคัญแสดงสิทธิที่จะซื้อหุ้นสามัญของบริษัทฯ |
|         |     ให้แก่ผู้ถือหุ้นเดิมของบริษัทฯ (TIES –W2) จำนวน 223.20 ล้านหน่วย   |
|         |     ตามสัดส่วนการถือหุ้นในอัตรา 1 หุ้นเดิม ต่อ 1 หุ้นใหม่ ในราคาหน่วยละ  |
|         |     0.00 บาท และราคาใช้สิทธิ 1.00 บาท                         |
|         |     ที่อัตราการใช้สิทธิใบสำคัญแสดงสิทธิ 1 หน่วยต่อหุ้นสามัญ 1 หุ้น         |
|         |     และการเสนอขายใบสำคัญแสดงสิทธิที่จะซื้อหุ้นสามัญของบริษัทฯ          |
|         |     ให้แก่ผู้บริหารของบริษัทฯ (ESOP-W1) จำนวน 22.00 ล้านหน่วย       |
|         |     ในราคาหน่วยละ 0.00 บาท และราคาใช้สิทธิ 2.50 บาท            |
|         |     ที่อัตราการใช้สิทธิใบสำคัญแสดงสิทธิ 1 หน่วยต่อหุ้นสามัญ 1 หุ้น พร้อมนำ  |
|         |     TIES-W2 เข้าทำการซื้อขายในตลาดหลักทรัพย์เอ็ม เอ ไอ (mai)      |
+---------+------------------------------------------------------------+

2. การประกอบธุรกิจของแต่ละสายผลิตภัณฑ์

โครงสร้างรายได้

บริษัทมีการแบ่งลักษณะของโครงการที่รับก่อสร้างโดยมีโครงสร้างรายได้ตามลักษณะโครงการ ดังนี้

  -------------------------------------------- --------- -------- --------- -------- --------- --------
  รายได้                                        2554               2555               2556      

                                               ล้านบาท    %        ล้านบาท    %        ล้านบาท    %

  รายได้จากการรับเหมาก่อสร้าง                                                                      

  - โรงงานอุตสาหกรรมและงานโครงเหล็กรูปพรรณขนาดใหญ่ 817.9     55.8     1,740.9   88.9     968.0     62.8

  - อาคารสูงเพื่อพักอาศัย, สำนักงาน และศูนย์การค้า      476.2     32.5     193.9     9.9      324.4     21.0

  - โรงพยาบาล                                  163.8     11.2     5.1       0.3      -         -

  - กลุ่มปิโตรเคมี                                 -         -        -         -        237.2     15.4

  รวมรายได้จากการรับเหมาก่อสร้างทั้งหมด              1,457.9   99.5     1,939.9   99.1     1,529.6   99.2

  รายได้อื่นๆ                                     7.9       0.5      17.6      0.9      13.0      0.8

  รายได้รวม                                     1,465.8   100      1,957.5   100      1,542.6   100
  -------------------------------------------- --------- -------- --------- -------- --------- --------

2.1 ลักษณะผลิตภัณฑ์และบริการ

บริษัทฯ ดำเนินธุรกิจให้บริการด้านวิศวกรรมโยธา ออกแบบและรับเหมาติดตั้งระบบวิศวกรรมต่างๆ
ภายในโครงการ ทั้งนี้การให้บริการของบริษัทฯ สามารถแบ่งได้เป็น 2 ประเภทหลัก ดังนี้

2.1.1 งานด้านวิศวกรรมโยธา ครอบคลุมการก่อสร้างในงานโยธา
งานโครงสร้างคอนกรีตเสริมใยเหล็ก โครงสร้างเหล็กและงานสถาปัตยกรรม
โดยให้บริการตั้งแต่การวางรากฐาน (Structural) กระทั่งอาคารเสร็จสมบูรณ์
รวมถึงงานบริเวณและงานถนนในโครงการก่อสร้าง ซึ่งแบ่งได้เป็น 4 ประเภทหลัก

-   งานก่อสร้างโรงงานอุตสาหกรรมและงานโครงเหล็กรูปพรรณขนาดใหญ่ (Superstructure)

-   งานก่อสร้างอาคารสูงเพื่อพักอาศัย สำนักงานและศูนย์การค้า

-   งานก่อสร้างโรงพยาบาล

-   งานก่อสร้างกลุ่มปิโตรเคมี

บริษัทฯ ดำเนินธุรกิจรับเหมาก่อสร้างมายาวนานกว่า 30 ปี
โดยเริ่มต้นรับงานก่อสร้างโรงงานอุตสาหกรรม โดยงานก่อสร้างโรงงานอุตสาหกรรมของบริษัทฯ
นั้นประกอบด้วยอาคารสำนักงาน อาคารโรงงาน อาคารสนับสนุน โกดังเก็บสินค้าและวัสดุ
งานถนนและระบบระบายน้ำ พร้อมทั้งสิ่งก่อสร้างอื่นๆ ซึ่งเป็นส่วนประกอบของโรงงานอุตสาหกรรม
จากนั้นด้วยคุณภาพงานประกอบกับประสบการณ์ความเชี่ยวชาญของบริษัทฯ ที่มีมายาวนาน บริษัทฯ
ได้ขยายขอบเขตการให้บริการคลอบคลุมโครงการก่อสร้างประเภทอื่นๆ อาทิเช่น อาคารพาณิชย์
อาคารสูงเพื่อพักอาศัย อาคารสำนักงาน โรงพยาบาล โรงแรม รีสอร์ท บ้านพักอาศัย
และบ้านจัดสรร รวมถึงกลุ่มงานปิโตรเคมี

นอกเหนือจากการรับเหมาก่อสร้างตามแบบโครงสร้างที่กำหนดโดยลูกค้าแล้วนั้น บริษัทฯ
มีการให้บริการรับเหมาก่อสร้างงานแบบเหมารวม (Turnkey Contracts) ซึ่งบริษัทฯ
เป็นผู้รับผิดชอบตั้งเเต่งานออกแบบโครงสร้าง
ตลอดจนงานก่อสร้างระบบโครงสร้างและวางระบบทั้งหมดให้แก่เจ้าของโครงการหรือผู้ว่าจ้าง
การบริการดังกล่าวช่วยให้ลูกค้าของบริษัทฯ ได้รับบริการที่ครบวงจร โดยบริษัทฯ
มีโอกาสที่จะเสนอรูปแบบและวิธีการก่อสร้างให้เหมาะสมกับความต้องการของลูกค้าซึ่งจะช่วยให้ขั้นตอนในการดำเนินการเป็นไปอย่างมีประสิทธิภาพ

นอกจากนี้ ในบางโครงการ บริษัทฯ
อาจมีการดำเนินกิจการรับเหมาก่อสร้างร่วมกับบริษัทอื่นในลักษณะกิจการร่วมค้า
เพื่อเป็นกลยุทธ์ในการประมูลและดำเนินการก่อสร้างโครงการต่างๆ ซึ่งมีงานบางส่วนที่บริษัทฯ
ไม่มีประสบการณ์การทำงานมาก่อน โดยบริษัทฯ สามารถมุ่งเน้นส่วนงานที่เชี่ยวชาญ
โดยการร่วมกันนั้นเป็นการบริหารความเสี่ยง
หรือเพื่อใช้ประโยชน์จากความเชี่ยวชาญของแต่ละฝ่ายในการเพิ่มประสิทธิภาพของการทำงานและประหยัดต้นทุนการก่อสร้างในโครงการนั้น

ทั้งนี้ บริษัทฯ มีการพัฒนาประสิทธิภาพในการดำเนินงานอย่างต่อเนื่อง โดยในปัจจุบันบริษัทฯ
ได้มีการนำเทคโนโลยี Pre-Fabricate มาใช้ในการก่อสร้าง ทั้ง Pre-Cast Concrete
สำหรับงานคอนกรีต และ Pre-Fabricate Steel Structure สำหรับงานโครงเหล็ก
ทำให้บริษัทฯ สามารถบริหารเวลาและต้นทุนในการดำเนินงานก่อสร้างได้ดียิ่งขึ้น

2.1.2 งานติดตั้งระบบวิศวกรรม
ครอบคลุมงานออกแบบและติดตั้งระบบวิศวกรรมและระบบสาธารณูปโภคพื้นฐานที่จำเป็นภายในโรงงานอุตสาหกรรม
อาคารสูงสำหรับพักอาศัย โรงพยาบาล และอาคารต่างๆ
ทั้งนี้งานติดตั้งระบบวิศวกรรมนั้นไม่ได้จัดเป็นธุรกิจหลักของบริษัทฯ
เเต่มีวัตถุประสงค์เพื่อสนับสนุนงานก่อสร้างซึ่งเป็นธุรกิจหลักของบริษัทฯ
ดังนั้นงานติดตั้งระบบจึงมักจะรวมอยู่ในแผนงานก่อสร้างที่บริษัทฯ นำเสนอให้แก่ลูกค้า
ทั้งนี้ลักษณะของงานระบบที่บริษัทฯ ให้บริการติดตั้ง ได้แก่ ระบบไฟฟ้า ระบบปรับอากาศ
ระบบสื่อสารโทรคมนาคม ระบบสุขาภิบาล และระบบป้องกันอัคคีภัย

ปัจจุบันบริษัทฯ
ได้รับความไว้วางใจให้ดำเนินการก่อสร้างและอยู่ระหว่างการส่งมอบงานจำนวนหลายโครงการด้วยกัน
ตั้งเเต่งานก่อสร้างโรงงานอุตสาหกรรม และงานโครงเหล็กรูปพรรณขนาดใหญ่
(Superstructure) โรงพยาบาล อาคารสำนักงาน ศูนย์การค้าและกลุ่มปิโตรเคมี
ซึ่งครอบคลุมทั้งภายในเขตกรุงเทพมหานคร ปริมณฑล และจังหวัดต่างๆ ทั่วประเทศไทย

รายชื่อโครงการก่อสร้างที่ก่อสร้างเสร็จสิ้นแล้วระหว่างปี ณ สิ้นปี 2556

+---+------------------------+---------------------------+-----+--------+
|   | โครงการ                | เจ้าของโครงการ             | มูล  |        |
|   |                        |                           | ค่าโ |        |
|   |                        |                           | ครง |        |
|   |                        |                           | การ |        |
|   |                        |                           | (ล  |        |
|   |                        |                           | ้านบ |        |
|   |                        |                           | าท) |        |
+===+========================+===========================+=====+========+
|   | โรงงานอุตสาหกรรม        |                           |     |        |
+---+------------------------+---------------------------+-----+--------+
| 1 | อาคารกลุ่มกระบวนการผลิต   | บจ. น้ำตาลทิพย์กำแพงเพชร     | 54  |        |
|   | และโรงไฟฟ้าชีวมวล : BID  |                           | 5.0 |        |
|   | 2 โรงงานน้ำตาลกำแพงเพชร |                           |     |        |
+---+------------------------+---------------------------+-----+--------+
| 2 | อาคารกลุ่มกระบวนการผลิต   | บจ. น้ำตาลทิพย์กำแพงเพชร     | 28  |        |
|   | และโรงไฟฟ้าชีวมวล : BID  |                           | 0.0 |        |
|   | 3 โรงงานน้ำตาลกำแพงเพชร |                           |     |        |
+---+------------------------+---------------------------+-----+--------+
| 3 | โครงสร้างเหล็กอาคารผลิต   | บจ. รวมเกษตรกรอุตสาหกรรม   | 31  |        |
|   | โรงงานน้ำตาลมิตรภูหลวง    |                           | 3.0 |        |
|   |                        |                           |     |        |
|   | BID 4 , BID 5          |                           |     |        |
+---+------------------------+---------------------------+-----+--------+
| 4 | อาค                    | บจ. ไทยเบเวอร์เรจแคน       | 23  |        |
|   | ารการผลิตและโกดังเก็บสินค้า |                           | 1.0 |        |
|   | 3                      |                           |     |        |
+---+------------------------+---------------------------+-----+--------+
| 5 | อาค                    | บมจ. ยูนิเวอร์แซล แอด        | 11  |        |
|   | ารโรงงานการผลิตปิโตรเลียม | ซอร์บเบ้นท์ แอนด์ เคมิคัลส์ จำกัด | 2.9 |        |
+---+------------------------+---------------------------+-----+--------+
| 6 | อาคารโรงง              | บมจ. หาดทิพย์ จำกัด          | 16  |        |
|   | านการผลิตและอาคารประกอบ |                           | 7.3 |        |
+---+------------------------+---------------------------+-----+--------+
| 7 | อาคาร RAW SUGAR SILO   | บจ. รวมเกษตรกรอุตสาหกรรม   | 11  |        |
| . | 1&2 และ                |                           | 3.9 |        |
|   |                        |                           |     |        |
|   | TUBINE GENERATION      |                           |     |        |
|   | HOUSE                  |                           |     |        |
|   |                        |                           |     |        |
|   | มิตรภูหลวง               |                           |     |        |
+---+------------------------+---------------------------+-----+--------+
| 8 | โครงการ PIPE BRIDGE    | บจ. น้ำตาลทิพย์กำแพงเพชร     | 11  |        |
| . | (BID5)                 |                           | 1.0 |        |
+---+------------------------+---------------------------+-----+--------+
| 9 | โครงการ Install        | บจ. นิปปอน เพ้นท์            | 1   |        |
| . | Storage Tank 100 Tons  | (ประเทศไทย)               | 1.9 |        |
+---+------------------------+---------------------------+-----+--------+
|   | รวม                    |                           | 1,  |        |
|   |                        |                           | 886 |        |
|   |                        |                           | .00 |        |
+---+------------------------+---------------------------+-----+--------+
|   |                        |                           |     |        |
+---+------------------------+---------------------------+-----+--------+
|   | อาคารสูงเพื่อพักอาศัย       |                           |     |        |
|   | อาคารพาณิชย์ และสำนักงาน  |                           |     |        |
+---+------------------------+---------------------------+-----+--------+
| 1 | โครงการ Renovate The   |   บจ. เกรท ไชน่า มิลเลเนียม  | 38  |        |
|   | Palladium Square       |   (ประเทศไทย)             | 7.8 |        |
|   | (ประตูน้ำ เซ็นเตอร์)       |                           |     |        |
+---+------------------------+---------------------------+-----+--------+
| 2 | โค                     |   บมจ. ท่าอากาศยานไทย จำกัด | 7   |        |
| . | รงการปรับปรุงต่อเติมเพิ่มพื้นที่ |                           | 4.0 |        |
|   | ตม.ชั้น 4                |                           |     |        |
|   |                        |                           |     |        |
|   | อาคารผู้โดยสาร           |                           |     |        |
+---+------------------------+---------------------------+-----+--------+
| 3 | ศูนย์หอศิลป์ร่วมสมัย         |   สำนักงานศิลปวัฒ            | 16  |        |
| . | ราชดำเนิน               | นธรรมร่วมสมัยกระทรวงวัฒนธรรม | 7.3 |        |
|   |                        |                           |     |        |
|   | เฉลิมพระเกียรติ 84 พรรษา  |                           |     |        |
+---+------------------------+---------------------------+-----+--------+
|   | รวม                    |                           | 62  |        |
|   |                        |                           | 9.1 |        |
+---+------------------------+---------------------------+-----+--------+
|   |                        |                           |     |        |
+---+------------------------+---------------------------+-----+--------+

2.2 การตลาด และการแข่งขัน

2.2.1 กลยุทธ์การเเข่งขัน

ในการกำหนดกลยุทธ์ในการเเข่งขันของบริษัทฯ และนโยบายการดำเนินธุรกิจ บริษัทฯ
มุ่งเน้นการเพิ่มส่วนแบ่งทางการตลาดในปัจจุบันและเน้นการเสริมสร้างศักยภาพการเเข่งขันในระยะยาว
โดยกลยุทธ์การเเข่งขันและนโยบายการดำเนินธุรกิจของบริษัทฯ สามารถสรุปได้ดังนี้

-   ความสามารถและประสบการณ์ของผู้บริหาร

ผู้บริหารของบริษัทฯ มีประสบการณ์การทำงานภาคปฏิบัติในงานวิศวกรรมมากว่า 30 ปี และมีความรู้
ความชำนาญและเข้าใจในธุรกิจดี
ทำให้สามารถกำกับดูเเลและให้คำเเนะนำในการบริหารโครงการก่อสร้างเเก่พนักงานได้อย่างมีประสิทธิภาพ

-   ความสามารถของทีมบุคลากร

บริษัทฯ มีทีมงานประเมินราคาก่อสร้างที่มีคุณภาพและประสบการณ์มากกว่า 10 ปี
ซึ่งส่งผลให้การประเมินราคาค่าก่อสร้างของบริษัทฯ มีความเเม่นยำใกล้เคียงกับต้นทุนที่เเท้จริง
สำหรับในส่วนของการก่อสร้างนั้น บริษัทฯ
มีทีมงานวิศวกรที่มีคุณภาพและมีความชำนาญในการบริหารและควบคุมงานโครงการก่อสร้างให้สามารถดำเนินการก่อสร้างแล้วเสร็จตามกำหนด
โดยที่ผ่านมา โครงการก่อสร้างของบริษัทฯ ไม่เคยส่งมอบงานล่าช้าแต่อย่างใด

นอกจากนี้ บริษัทฯ ยังมีนโยบายส่งเสริมและพัฒนาบุคลากรซึ่งนับเป็นทรัพยากรที่สำคัญที่สุดของบริษัทฯ
โดยบริษัทฯ
ได้กำหนดให้มีการฝึกอบรมเพื่อพัฒนาขีดความสามารถและสร้างจิตสำนึกทางด้านคุณภาพให้กับบุคลากรในระดับต่างๆ
เพื่อให้สามารถปฏิบัติงานได้อย่างมีประสิทธิภาพ อันได้เเก่ การฝึกอบรมความรู้ระหว่างปฏิบัติงาน
(On - the - Job Training) เพื่อให้เข้าใจถึงวิธีการปฏิบัติงานในตำแหน่งหน้าที่รับผิดชอบ

ทั้งนี้ เพื่อให้การดำเนินธุรกิจของบริษัทฯ มีประสิทธิภาพ และศักยภาพมากขึ้น ในปีที่ผ่านมา บริษัทฯ
ได้มีการสรรหาบุคคลากรที่มีประสบการณ์การมากกว่า 20 ปี
มาเสริมสร้างความแข็งแกร่งในการบริหารจัดการธุรกิจทั้งในด้านการปฏิบัติการและด้านการเงิน
โดยบริษัทฯ มีนโยบายการจัดระเบียบการจัดการในการทำงานเป็นทีมทั้งด้านปฏิบัติการและการเงิน
เพื่อให้มีการบริหารจัดการไปในทิศทางเดียวกัน

-   การให้บริการที่มีคุณภาพและได้มาตรฐาน ISO 9001: 2008

บริษัทฯ คำนึงถึงการรักษามาตรฐานด้านคุณภาพงานเป็นสำคัญ โดยบริษัทฯ
ได้จัดให้มีระบบการตรวจสอบคุณภาพของงานระหว่างทำก่อนส่งมอบงานให้กับลูกค้าอย่างสม่ำเสมอ
โดยมีหน่วยงานที่ทำหน้าที่ตรวจสอบคุณภาพ (Quality Control, Quality Assurance and
Quality System)
ทำการตรวจสอบคุณภาพตั้งแต่ขั้นตอนเริ่มต้นการเขียนแบบจนถึงขั้นตอนก่อนส่งมอบแก่ลูกค้า
ซึ่งกลยุทธ์ทางด้านการให้บริการดังกล่าวสร้างความพึงพอใจให้กับลูกค้าและเสริมสร้างความสัมพันธ์ที่ดีในระยะยาว
ดังเห็นได้จากลูกค้าเดิมได้กลับมาใช้บริการของทางบริษัทฯ อย่างสม่ำเสมอ

บริษัทฯ ได้รับการรับรองระบบการให้บริการตามมาตรฐานอุตสาหกรรม ISO 9001:2000
(MASCI)
ซึ่งมีการควบคุมคุณภาพทั้งกระบวนการผลิตและลดขั้นตอนการทำงานที่ซ้ำซ้อนส่งผลให้บริษัทฯ
มีอัตราการแก้ไขงานที่พบข้อบกพร่องอยู่ในระดับต่ำ และในปี 2552 บริษัทฯ
ได้ทำการปรับปรุงการจัดการคุณภาพให้เป็นไปตามระบบการจัดการคุณภาพ ISO 9001:2008
ทำให้สามารถควบคุมการทำงานและวัดผลการปฏิบัติได้อย่างมีประสิทธิภาพและประสิทธิผล
ครอบคลุมทั้งหน่วยงานภายในและหน่วยงานภายนอกได้ดียิ่งขึ้น ทั้งนี้บริษัทฯ
จัดให้มีการบริการที่รวดเร็วโดยส่งมอบงานที่ก่อสร้างแล้วเสร็จตรงต่อเวลาและความต้องการของลูกค้าซึ่งบริษัทฯ
ได้มีการวางแผนที่มีประสิทธิภาพตั้งแต่การดำเนินการเสนอราคา การดำเนินการก่อสร้าง
การส่งมอบงาน และการดำเนินการทบทวนข้อกำหนดของงานและความต้องการของลูกค้า
นอกจากนี้ทางบริษัทฯ
ยังจัดให้มีบริการให้คำปรึกษาและคำแนะนำต่างๆแก่ลูกค้าตั้งแต่การออกแบบโครงการ
การเลือกใช้วัสดุก่อสร้างที่เหมาะสม
ตลอดจนการบริการหลังการส่งมอบงานแก่ลูกค้าในกรณีที่เกิดปัญหาขึ้น

-   การใช้เทคโนโลยี Pre-Fabrication

บริษัทฯ ได้มีการนำเทคโนโลยี Pre-Fabricate จากพันธมิตรมาร่วมใช้ในงานวิศวกรรมโยธา ทั้ง
Pre-Cast Concrete สำหรับงานคอนกรีต และ Pre-Fabricate Steel Structure
สำหรับงานโครงเหล็ก ซึ่งทำให้ประสิทธิภาพการทำงานของบริษัทฯ สูงขึ้น
มีความสามารถในการรับงานที่มีความซับซ้อนและได้รับความไว้วางใจจากลูกค้าในการทำงานที่ต้องการมาตรฐานระดับสูงได้
นอกจากนี้ การใช้เทคโนโลยี Pre-Fabricate ทำให้บริษัทฯ สามารถบริหารเวลาได้ดียิ่งขึ้น
โดยใช้เวลาในการก่อสร้างน้อยลง สามารถส่งมอบงานให้ลูกค้าได้อย่างรวดเร็ว
ลักษณะการทำงานมีความปลอดภัยมากขึ้น และสามารถบริหารต้นทุนอย่างมีประสิทธิภาพมากขึ้น
ส่งผลให้ค่าใช้จ่ายในการก่อสร้างลดลงจึงกลายเป็นจุดขายอย่างหนึ่งของบริษัทฯ
ในการนำเสนองานต่อลูกค้า

-   การมีระบบการจัดซื้อจัดจ้าง ปฏิบัติงานและการบริหารทรัพยากรอย่างมีประสิทธิภาพ

บริษัทฯ มีระบบการจัดซื้อและจัดจ้างที่มีประสิทธิภาพโดยมีขั้นตอนการจัดซื้อและจัดจ้างที่โปร่งใส
สร้างการเเข่งขันระหว่างผู้จัดจำหน่ายวัสดุก่อสร้างและผู้รับเหมาช่วงต่างๆ
เพื่อเป็นการรับประกันว่าต้นทุนของบริษัทฯ อยู่ในระดับที่เหมาะสม

บริษัทฯ มีระบบการจัดการและบริหารทรัพยากรที่มีประสิทธิภาพโดยบริษัทฯ ได้นำระบบ ERP
(Enterprise Resource Planning)
ซึ่งเป็นระบบสารสนเทศเชิงปฏิบัติการที่รวบรวมและเชื่อมโยงข้อมูลสารสนเทศของแต่ละหน่วยธุรกิจเข้าด้วยกัน
ช่วยให้บริษัทฯ สามารถประมวลผลข้อมูลได้ในลักษณะ Real Time
สำหรับใช้ในการวิเคราะห์และตัดสินใจได้อย่างถูกต้องและเเม่นยำตรงตามข้อกำหนดและเเผนการก่อสร้าง

-   กลยุทธ์ทางด้านการตลาดและประชาสัมพันธ์

บริษัทฯ มีนโยบายด้านการตลาดในการรักษาฐานลูกค้าเดิมให้คงอยู่กับบริษัทฯ
และขยายการให้บริการไปยังลูกค้าใหม่
โดยเฉพาะอย่างยิ่งฐานลูกค้าซึ่งอยู่ในภาคธุรกิจที่มีศักยภาพในการเติบโตที่ดี โดยทีมงานของบริษัทฯ
กำหนดนโยบายทางการตลาดโดยคำนึงถึงความสัมพันธ์อันดีกับลูกค้าในระยะยาวเป็นสำคัญ
ทั้งนี้ได้มีแผนในการดูแลความต้องการของลูกค้าในด้านต่างๆ เพื่อบริหารความสัมพันธ์อันดีต่อลูกค้า
(Customer Relationship Management: CRM) อาทิ
การสอบถามความพอใจในคุณภาพของงานที่ส่งมอบต่อลูกค้า โดยบริษัทฯ
เชื่อมั่นว่าคุณภาพงานคือกุญแจสำคัญในความสำเร็จและการไว้วางใจจากลูกค้า
โดยที่ผ่านมาทางบริษัทฯ มีผลงานอันเป็นที่ยอมรับและสร้างความพึงพอใจให้กับลูกค้า
ทำให้ลูกค้าให้ความไว้วางใจในการกลับมาใช้บริการของบริษัทฯ อีก
รวมทั้งได้แนะนำต่อไปยังลูกค้าเป้าหมายกลุ่มอื่นๆ ของทางบริษัทฯ อีกด้วย
ทำให้บริษัทมีโอกาสขยายขอบเขตการบริการคลอบคลุมโครงการขนาดกลางและขนาดใหญ่มากขึ้น
นอกจากนี้
การเข้าจดทะเบียนในตลาดหลักทรัพย์เป็นหนึ่งในกลยุทธ์ที่ทำให้บริษัทตลอดจนผลงานของบริษัทฯ
เป็นที่รู้จักในวงกว้างมากขึ้นซึ่งเป็นประโยชน์ต่อการได้มาซึ่งลูกค้าใหม่ของบริษัทฯ

2.2.2 นโยบายการกำหนดราคา

ในการกำหนดราคานั้น บริษัทฯ
จะศึกษาจากแบบก่อสร้างและข้อกำหนดจากลูกค้าประกอบกับการสำรวจจากสถานที่จริงเป็นสำคัญเพื่อประเมินปริมาณงานก่อสร้าง
ภายหลังจากทราบปริมาณการก่อสร้างแล้วบริษัทฯ
จะทำการตรวจสอบราคาวัสดุก่อสร้างพร้อมทั้งให้ผู้รับเหมาช่วงในแต่ละส่วนของโครงการก่อสร้างทำการเสนอราคาเบื้องต้นเพื่อพิจารณามูลค่าการก่อสร้าง
ก่อนจะรวบรวมข้อมูลและจัดทำใบเสนอราคาเพื่อเสนอให้แก่ลูกค้าต่อไป (โปรดดูรายละเอียดในข้อ
4.3 การจัดหาผลิตภัณฑ์และบริการ)

อย่างไรก็ตาม ในช่วงที่ราคาวัสดุก่อสร้างมีความผันผวนอย่างมีนัยสำคัญ อย่างในช่วงปี 2550-2551
ที่ผ่านมา บริษัทฯ ได้มีการทำเรื่องเสนอขอปรับปรุงราคา
หรือเจรจาให้ลูกค้าเป็นผู้รับผิดชอบการจัดซื้อวัสดุก่อสร้างในบางโครงการตามความเหมาะสม

ทั้งนี้ บริษัทฯ ไม่มีนโยบายในการแข่งขันทางด้านการเสนอราคาต่ำเพื่อให้ได้รับงาน
เนื่องจากบริษัทฯ
มีเป้าหมายในการรักษาคุณภาพของงานก่อสร้างที่ได้มาตรฐานและประโยชน์ต่อการดำเนินธุรกิจของลูกค้าเป็นสำคัญ
โดยการกำหนดราคาให้มีความเป็นธรรมและเหมาะสมเพื่อรักษาความสัมพันธ์อันดีในระยะยาวกับลูกค้าและเพื่อให้บริษัทฯ
สามารถดำเนินธุรกิจได้ในระยะยาว

2.2.3 กลุ่มลูกค้าเป้าหมาย และช่องทางการจัดจำหน่าย

-   กลุ่มลูกค้าเป้าหมาย

กลุ่มลูกค้าของบริษัทฯ ส่วนใหญ่เป็นลูกค้าเอกชนที่เป็นเจ้าของโรงงานอุตสาหกรรม ซึ่งบริษัทฯ
มีความเชี่ยวชาญในการดำเนินงานก่อสร้าง
โดยมีทั้งโครงการก่อสร้างต่อเนื่องของลูกค้าเดิมและโครงการก่อสร้างของลูกค้าใหม่ ทั้งนี้
เนื่องจากผลงานการก่อสร้างที่มีคุณภาพและประสบผลสำเร็จในอดีต ประกอบกับบริษัทฯ
ได้สร้างความสัมพันธ์ที่ดีกับลูกค้ามาโดยตลอด บริษัทฯ
จึงมักได้รับความไว้วางใจจากลูกค้าในการรับงานโครงการใหม่ๆ ในอนาคต
นอกจากลูกค้ากลุ่มโรงงานอุตสาหกรรมแล้ว ขอบเขตการให้บริการของบริษัทฯ
คลอบคลุมกลุ่มลูกค้าเอกชนในภาคธุรกิจอื่นๆ อาทิเช่น อาคารสูงสำหรับพักอาศัย สำนักงาน
ศูนย์การค้า และโรงพยาบาล เป็นต้น โดยเฉพาะอย่างยิ่งโรงพยาบาล เนื่องจากบริษัทฯ
มีความเชี่ยวชาญด้านงานระบบต่างๆ ซึ่งเป็นส่วนสำคัญในการก่อสร้างอาคารโรงพยาบาล

ทั้งนี้ บริษัทฯ มีนโยบายที่จะมุ่งเน้นขยายงานไปยังภาคธุรกิจต่างๆ
ตามศักยภาพการเติบโตของภาคธุรกิจ และสภาวะเศรษฐกิจ

-   ช่องทางการจัดจำหน่าย

บริษัทฯ มีฝ่ายการตลาดเพื่อติดต่อกับลูกค้าโดยตรง โดยเมื่อบริษัทฯ
ได้รับเอกสารเชิญเข้าร่วมประมูลงานหรือมีความสนใจที่จะเข้าร่วมประมูล ฝ่ายการตลาดของบริษัทฯ
จะทำการติดต่อกับทางลูกค้าเพื่อประสานงานด้านเอกสารพร้อมทั้งรับทราบข้อกำหนดต่างๆในการเข้าร่วมประมูล
รวมถึงติดต่อขอรับเอกสารแบบก่อสร้างต่างๆเพื่อจัดส่งให้แก่ทางฝ่ายวิศวกรรมของบริษัทฯ
ในการประเมินปริมาณงานและมูลค่าก่อสร้าง ปัจจุบันการรับงานของบริษัทฯ นั้น บริษัทฯ
มีนโยบายที่จะเป็นผู้รับเข้าทำสัญญาก่อสร้างโดยตรงจากลูกค้าทั้งหมด
เนื่องจากจะได้รับราคาและเงื่อนไขการชำระเงินที่ดีกว่าและสามารถควบคุมและดูเเลการก่อสร้างได้อย่างมีประสิทธิภาพ

ทั้งนี้ สัญญาก่อสร้างนั้นจะเป็นสัญญาเหมาจ่ายที่มีตารางระยะเวลาโครงการกำหนดไว้ล่วงหน้า
โดยมีข้อกำหนดด้านการชำระเงินล่วงหน้าและการชำระเงินโดยประเมินจากความคืบหน้าของงานเป็นครั้งคราวหรือรายเดือน
ทั้งนี้ โดยปกติสัญญาจะกำหนดให้บริษัทฯ จัดเตรียมหนังสือค้ำประกันประเภทต่างๆ
ตลอดอายุโครงการ โดยเมื่อบริษัทฯ จะเข้าร่วมประมูลโครงการ
ข้อกำหนดโดยทั่วไปจะระบุให้บริษัทฯ ต้องส่งมอบหนังสือค้ำประกันการประมูล (Bid Bond)
พร้อมกับการยื่นเอกสารประมูล ซึ่งโดยทั่วไปจะมีมูลค่าวงเงินค้ำประกัน 0.2 ล้านบาท ถึง 5.0
ล้านบาท โดยหากบริษัทฯ ได้รับเลือกแต่ไม่เข้าทำสัญญาก่อสร้าง
เจ้าของโครงการสามารถเรียกเงินจากหนังสือค้ำประกันดังกล่าวได้ ทั้งนี้บริษัทฯ
จะได้รับหนังสือค้ำประกันดังกล่าวคืนเมื่อการประมูลสิ้นสุดลง

เมื่อบริษัทฯ ได้รับคัดเลือกและลงนามในสัญญาก่อสร้างแล้ว โดยปกติบริษัทฯ
ต้องจัดเตรียมหนังสือค้ำประกันการปฏิบัติตามสัญญา (Performance Bond)
ซึ่งโดยทั่วไปจะมีมูลค่าวงเงินค้ำประกันคิดเป็นร้อยละ 10.0 ของราคาตามสัญญาก่อสร้าง
โดยหากบริษัทฯ ไม่ปฏิบัติตามภาระผูกพันตามสัญญาก่อสร้าง
เจ้าของโครงการสามารถเรียกเงินจากหนังสือค้ำประกันดังกล่าวได้ ทั้งนี้บริษัทฯ
จะได้รับหนังสือค้ำประกันดังกล่าวคืนเมื่อเจ้าของโครงการยืนยันความสำเร็จของโครงการโดยการออกหนังสือรับรองความสำเร็จของงาน
นอกเหนือจากหนังสือค้ำประกันการปฏิบัติตามสัญญาแล้ว เจ้าของโครงการอาจกำหนดให้บริษัทฯ
ต้องจัดเตรียมหนังสือค้ำประกันการเงินทดรองจ่ายล่วงหน้า (Advance Bond)
ซึ่งโดยทั่วไปจะมีมูลค่าวงเงินค้ำประกันคิดเป็นร้อยละ 10.0 ของราคาตามสัญญาก่อสร้าง
โดยเจ้าของโครงการจะออกเงินทดรองจ่ายให้แก่บริษัทฯ เพื่อซื้อวัสดุอุปกรณ์ต่างๆ
ทั้งนี้เจ้าของโครงการจะหักเงินจากจำนวนที่บริษัทฯ เรียกชำระตามความคืบหน้าของงาน
เพื่อชดเชยเงินที่ได้ทดรองจ่ายก่อนหน้านี้
โดยมูลค่าเงินทดรองจ่ายจะทยอยลดลงตามระยะเวลาโครงการ

นอกจากนี้ ตามข้อกำหนดโดยทั่วไปเจ้าของโครงการจะเรียกหนังสือค้ำประกันเงินประกันผลงาน
(Retention Bond) ซึ่งโดยทั่วไปจะมีมูลค่าวงเงินค้ำประกันคิดเป็นร้อยละ 5.0
ของราคาตามสัญญาก่อสร้าง
ซึ่งเจ้าของโครงการจะถือครองไว้ตลอดระยะเวลารับประกันซึ่งโดยปกติจะประมาณ 12- 24
เดือนนับจากวันที่ได้รับหนังสือรับรองความสำเร็จของงาน

4.  ภาพรวมอุตสาหกรรม

ภาวะเศรษฐกิจของประเทศไทยโดยรวมในปี 2556
มีอัตราการเติบโตของผลิตภัณฑ์มวลรวมประชาชาติร้อยละ 2.9
จากการลดลงของการลงทุนของทั้งภาครัฐและเอกชน
ตลอดจนผลกระทบจากสถานการณ์ทางการเมือง ในขณะที่เศรษฐกิจโลกยังคงอยู่ระหว่างการฟื้นตัว

  ---------------------------------------------- -------------------------------------------------
  อัตราการเติบโตของผลิตภัณฑ์มวลรวมประชาชาติ            อัตราการเติบโตของผลิตภัณฑ์มวลรวมประชาชาติภาคการก่อสร้าง

  []                                             []

  ที่มา :                                          ที่มา :
  สำนักงานคณะกรรมการพัฒนาการเศรษฐกิจและสังคมแห่งชาติ   สำนักงานคณะกรรมการพัฒนาการเศรษฐกิจและสังคมแห่งชาติ
  ---------------------------------------------- -------------------------------------------------

ด้านธุรกิจภาคการก่อสร้าง อัตราการเติบโตของผลิตภัณฑ์มวลรวมประชาชาติภาคการก่อสร้างในปี
2556 มีแนวโน้มปรับตัวลดลงต่อเนื่องโดยมีการขยายตัวเพียงร้อยละ 10.6 และ ร้อยละ 4.2
ในช่วงไตรมาสที่ 1 และ 2 และมีการหดตัวร้อยละ 2.4 และร้อยละ 9.2 ในช่วงในช่วงไตรมาสที่
3 และ 4 โดยการลงทุนภาคเอกชนในปี 2556 ลดลงจากปีก่อนร้อยละ 2.8
ในขณะที่การลงทุนภาครัฐขยายตัวร้อยละ 1.3
เนื่องด้วยการปรับตัวลดลงของดัชนีความเชื่อมั่นทางธุรกิจ

  -----------------------------------------------------------------------
  การลงทุนด้านการก่อสร้างของภาครัฐบาลและภาคเอกชน

  []

  ที่มา : สำนักงานคณะกรรมการพัฒนาการเศรษฐกิจและสังคมแห่งชาติ
  -----------------------------------------------------------------------

ทั้งนี้ ข้อมูลของสำนักงานคณะกรรมการพัฒนาเศรษฐกิจและสังคมแห่งชาติ แสดงให้เห็นว่าในช่วงปี
2556 การลงทุนในด้านการก่อสร้างของทั้งภาคเอกชนและภาครัฐบาลมีมูลค่ารวมประมาณ 9.35
แสนล้านบาท เพิ่มขึ้นจากปี 2555 ร้อยละ 3.5
โดยการลงทุนด้านการก่อสร้างของภาคเอกชนมีการปรับตัวเพิ่มขึ้นร้อยละ 5.3
ตามจำนวนโรงงานที่ได้รับอนุญาตจากกระทรวงอุตสาหกรรม
ในขณะที่การลงทุนด้านการก่อสร้างของภาครัฐนั้นปรับตัวสูงขึ้นร้อยละ 1.6
เนื่องจากเงินนอกงบประมาณในส่วนของโครงการไทยเข้มแข็ง
เงินกู้เพื่อฟื้นฟูเศรษฐกิจและพัฒนาโครงสร้างพื้นฐาน และเงินกู้เพื่อวางระบบบริหารจัดการน้ าลดลง

  -----------------------------------------------------------------------
  พื้นที่ได้รับอนุญาตการก่อสร้างแบ่งตามวัตถุประสงค์การก่อสร้าง

  []

  ที่มา : ธนาคารแห่งประเทศไทย
  -----------------------------------------------------------------------

ในปี 2556 สภาวะการลงทุนโดยรวมปรับตัวสูงขึ้นจากปีก่อน
โดยจากข้อมูลของธนาคารแห่งประเทศยพบว่าในปี 2556
จำนวนพื้นที่ที่ได้รับอนุญาตการก่อสร้างโดยรวมลดลงร้อยละ 7.20
โดยพื้นที่ที่ได้รับอนุญาตเพื่อการก่อสร้างทั้งที่อยู่อาศัยมีอัตราการขยายตัวเพิ่มขึ้นเพียงร้อยละ 3.56
ในขณะที่พื้นที่ได้รับอนุญาตเพื่อการก่อสร้างเพื่อพาณิชยกรรมและอุตสาหกรรมปรับตัวลดลงร้อยละ
17.83 และ ร้อยละ 31.72

  -----------------------------------------------------------------------
  มูลค่าการลงทุนแยกตามอุตสาหกรรมต่างๆ ที่ขอรับการส่งเสริม

  []

  ที่มา : สำนักคณะกรรมการส่งเสริมการลงทุน
  -----------------------------------------------------------------------

ด้านอุปสงค์รวมในประเทศจะปรับตัวลดลง เช่นเดียวกับความมั่นใจของภาคธุรกิจ
โดยข้อมูลขอสำนักงานคณะกรรมการส่งเสริมการลงทุน
มีมูลค่าการลงทุนที่ขอรับการส่งเสริมรวมมูลค่าทั้งสิ้น 1,110 พันล้านบาท จาก 1,184.2
พันล้านบาทในปี 2555 โดยหมวดอุตสาหกรรมที่มีการเข้าขอรับการส่งเสริมลดลงสูงสุด 3 อันดับแรก
ได้แก่ เคมีภัณฑ์ กระดาษ พลาสติก ลดลงร้อยละ 72, อุตสาหกรรมเบา ลดลงร้อยละ 50
และอิเล็กทรอนิกส์ เครื่องใช้ไฟฟ้าลดลงร้อยละ 39
ในขณะที่หมวดอุตสาหกรรมเกษตรแปรรูปมีการเข้าขอรับการส่งเสริมเพิ่มขึ้นสูงสุดที่ร้อยละ 38
และบริการสาธารณูปโภค เพิ่มขึ้นร้อยละ 21

-   คู่แข่งขันและภาวะการแข่งขัน

การแข่งขันในอุตสาหกรรมก่อสร้างในปี 2556 ยังคงมีการแข่งขันสูง
ถึงแม้ว่าธุรกิจอุตสาหกรรมก่อสร้างได้มีการขยายตัว จากการการเติบโตของการลงทุนภาคเอกชน
เนื่องจากการขยายตัวของธุรกิจบางประเภท
แต่ด้วยจำนวนผู้ประกอบการในอุตสาหกรรมมีจำนวนมาก
ทำให้การแข่งขันยังคงสูงทั้งในด้านการประมูลและด้านราคา ผลงานในอดีต ประสบการณ์ทำงาน
ความพึงพอใจของลูกค้า ตลอดจนฐานะการเงินและความสามารถการบริหารต้นทุนการก่อสร้าง
ต่างเป็นปัจจัยสำคัญในการแข่งขัน
โดยบริษัทที่มีผลงานและชื่อเสียงเป็นที่ยอมรับทั้งด้านความเชี่ยวชาญ การส่งมอบงานตรงเวลา
จะมีความได้เปรียบ
นอกจากนี้บริษัทที่มีฐานะการเงินที่เข้มแข็งและมีการบริหารต้นทุนที่มีประสิทธิภาพจะมีความได้เปรียบในการแข่งขันสูงเนื่องจากจะมีความยืดหยุ่นในการรับงานก่อสร้างและมีอำนาจในการต่อรองกับผู้จัดจำหน่ายวัสดุก่อสร้างเพื่อให้ได้ราคาและเงื่อนไขการค้าในการซื้อวัสดุก่อสร้างซึ่งเป็นต้นทุนหลักของการก่อสร้างที่ดี

ด้านการแข่งขัน บริษัทฯ ถือเป็นบริษัทขนาดกลางซึ่งมีความเชี่ยวชาญด้านโรงงานอุตสาหกรรม
งานโครงเหล็กรูปพรรณขนาดใหญ่ (Superstructure) และโรงพยาบาล
และมีชื่อเสียงเป็นที่ยอมรับด้านงานระบบและการส่งมอบงานตรงเวลา
ส่งผลให้บริษัทได้รับเชิญไปร่วมการประมูลงานต่างๆ
และได้รับงานก่อสร้างอย่างต่อเนื่องทั้งจากลูกค้าเดิมและลูกค้าใหม่

ทั้งนี้ นอกจากบริษัทก่อสร้างในประเทศซึ่งมีอยู่หลายบริษัท
โดยบริษัทซึ่งมีลักษณะลูกค้าใกล้เคียงกับลูกค้าของบริษัทมีอยู่ประมาณ 10 บริษัทแล้วนั้น
บริษัทก่อสร้างจากต่างประเทศนับเป็นอีกกลุ่มหนึ่งที่มีศักยภาพในการเเข่งขันสูง
โดยส่วนใหญ่จะจัดตั้งในลักษณะกิจการร่วมค้าหรือดำเนินธุรกิจเเบบการจัดตั้งกลุ่มบริษัทร่วมกับบริษัทก่อสร้างในประเทศ
เพื่อให้มีคุณสมบัติตรงตามเงื่อนไขการเข้าร่วมประมูล
เนื่องจากกฎหมายไทยไม่อนุญาตให้บริษัทก่อสร้างจากต่างประเทศเข้าร่วมประมูลโครงการที่รัฐบาลเป็นผู้ให้เงินทุนเองทั้งหมด
และไม่อนุญาตให้บริษัทก่อสร้างจากต่างประเทศจัดตั้งบริษัทหรือสาขาในประเทศไทยโดยเป็นเจ้าของเเต่เพียงผู้เดียว
ดังนั้นบริษัทก่อสร้างของไทยที่ร่วมจัดตั้งกิจการร่วมค้าหรือกลุ่มบริษัทกับบริษัทก่อสร้างจากต่างประเทศนั้นจะได้รับประโยชน์จากความชำนาญการทางเทคนิค
ความเเข็งเเกร่งทางการเงินและอาจรวมถึงคุณสมบัติในการเข้าร่วมประมูลงานก่อสร้างอีกด้วย
เนื่องจากในโครงการบางโครงการโดยเฉพาะโครงการของหน่วยงานราชการนั้น
ประสบการณ์ก่อสร้างในโครงการแต่ละประเภทเป็นปัจจัยหนึ่งในการพิจารณาคุณสมบัติของผู้มีสิทธิเข้าร่วมประมูล
ทั้งนี้ กิจการร่วมค้าหรือบริษัทร่วมดังกล่าว ถือได้ว่าเป็นคู่เเข่งที่สำคัญอีกกลุ่มหนึ่งของบริษัทฯ
ในอนาคตหากมีโครงการก่อสร้างใดที่บริษัทฯ มีความสนใจเข้าร่วมประมูล บริษัทฯ
อาจเข้าร่วมประมูลโดยการจัดตั้งเป็นกิจการร่วมค้าหรือกลุ่มบริษัทเพื่อให้มีคุณสมบัติตรงตามเงื่อนไขในการเข้าร่วมประมูลในโครงการก่อสร้างนั้นๆ
โดยที่ผ่านมา บริษัทฯ
ได้มีการเข้าไปรับเหมาช่วงจากบริษัทก่อสร้างที่ร่วมจัดตั้งกิจการร่วมค้ากับบริษัทก่อสร้างจากต่างประเทศ
ในการก่อสร้างโครงการของบริษัทเอกชน และองค์กรต่างประเทศในประเทศไทย
เพื่อเป็นการสร้างประวัติผลงานคุณภาพระดับสากลซึ่งจะช่วยรับรองศักยภาพของบริษัทฯ
และเสริมสร้างความสามารถในการขยายฐานลูกค้าให้กับบริษัทฯ ในอนาคต

2.3 การจัดหาผลิตภัณฑ์และบริการ

2.3.1. การคัดเลือกโครงการก่อสร้าง

ในปัจจุบัน บริษัทฯ จะเป็นผู้รับเหมาโดยตรงจากลูกค้าเกือบทั้งหมด
และมีการเข้าไปรับเหมาช่วงจากบริษัทก่อสร้างที่ร่วมจัดตั้งกิจการร่วมค้ากับบริษัทก่อสร้างจากต่างประเทศ
ในการก่อสร้างโครงการของบริษัทเอกชน และองค์กรต่างประเทศในประเทศไทยในบางโครงการ
ทั้งนี้ในการคัดเลือกงานเเต่ละโครงการนั้น บริษัทฯ
จะทำการประเมินเบื้องต้นเพื่อเสนอให้คณะกรรมการบริหารพิจารณาการเข้าร่วมประมูลและรับงาน
โดยพิจารณาจากปัจจัยต่างๆ อาทิเช่น เจ้าของโครงการ ประเภทและลักษณะงาน
ขนาดของโครงการ ระยะเวลา ความพร้อมของบุคลากร ปริมาณของงานก่อสร้างที่มีในปัจจุบัน
และแหล่งเงินทุน เป็นต้น โดยหากโครงการก่อสร้างใดที่ผ่านการประเมินในเบื้องต้นบริษัทฯ
จะจัดส่งเอกสารแบบการก่อสร้างและข้อกำหนดต่างๆของโครงการก่อสร้างไปยังฝ่ายวิศวกรรมของบริษัทฯ
เพื่อดำเนินการประเมินต้นทุนการก่อสร้างเพื่อทำการเสนอราคาต่อไป

2.3.2 การประเมินเพื่อเสนอราคาประมูล

การประเมินเป็นขั้นตอนการประเมินปริมาณงานและต้นทุนก่อสร้างเพื่อจัดทำเป็นเอกสารเสนอราคา
ทั้งนี้ขั้นตอนการประเมินนั้นมีความสำคัญอย่างยิ่งต่อกำไรของบริษัทฯ
โดยหากทีมประเมินทำการประเมินต้นทุนสูงเกินจริงอาจทำให้บริษัทฯ
ไม่ได้รับงานประมูลและหากประเมินต้นทุนต่ำเกินไปอาจทำให้การรับงานโครงการก่อสร้างนั้นขาดทุนได้
ดังนั้นบริษัทฯ จึงจัดให้มีระบบการประเมินและขั้นตอนการตรวจสอบอย่างละเอียด
ทั้งนี้การดำเนินการประเมินและเสนอราคาประมูลของบริษัทฯ มีขั้นตอนในการดำเนินการดังนี้

-   การคำนวณปริมาณงาน (ขั้นตอนที่ 1-3)

  ภายหลังจากฝ่ายวิศวกรรมได้รับเอกสารแบบการก่อสร้างและข้อกำหนดต่างๆของโครงการก่อสร้างจากลูกค้า
  ฝ่ายวิศวกรรมจะเเยกโครงการก่อสร้างออกเป็นส่วนๆ ตามขอบเขตของงานก่อสร้าง (Scope)
  อันประกอบไปด้วย งานโครงสร้างเหล็ก โครงสร้างคอนกรีตเสริมเหล็ก งานสถาปัตยกรรม
  และงานระบบ เพื่อให้พนักงานที่รับผิดชอบทำการคำนวณปริมาณงาน
  ซึ่งรวมถึงแผนกำหนดเวลาทำงาน (Master Plan) เเรงงาน วัสดุก่อสร้าง อุปกรณ์
  ผู้รับเหมาช่วงและทีมงานอื่นที่จำเป็น
  เพื่อให้งานก่อสร้างแล้วเสร็จตามเวลาเเละเงื่อนไขที่กำหนด
  ทั้งนี้การประเมินปริมาณงานและต้นทุนนั้นฝ่ายวิศวกรรมจะประเมินจากผลการสำรวจสถานที่จริง
  และคำชี้แจงรายละเอียดจากลูกค้าเป็นสำคัญ

-   การตรวจสอบราคา (ขั้นตอนที่ 4)

  ภายหลังการคำนวณปริมาณงานโดยฝ่ายวิศวกรรม
  เอกสารปริมาณงานดังกล่าวจะถูกจัดส่งให้แก่ฝ่ายจัดซื้อเพื่อทำการตรวจสอบราคาของวัสดุก่อสร้าง
  อุปกรณ์ ผู้รับเหมาช่วงและทีมงานอื่นที่จำเป็นจากรายชื่อผู้จัดจำหน่าย (Approved Supplier
  List) ซึ่งได้ผ่านการประเมินคุณภาพจากทางบริษัทในเบื้องต้นเเล้ว

-   การตรวจสอบและจัดทำใบปริมาณงาน (ขั้นตอนที่ 5-7)

  ผลการตรวจสอบราคาจะถูกตรวจสอบอีกครั้งโดยฝ่ายวิศวกรรมก่อนจะถูกจัดส่งต่อไปเพื่อจัดทำเป็นใบปริมาณงาน
  (Bill of Quantity)
  ซึ่งจะถูกทบทวนความถูกต้องของปริมาณงานอีกครั้งโดยผู้จัดการฝ่ายปฏิบัติการ

-   การจัดทำเอกสารประกวดราคา (ขั้นตอนที่ 8)

  ผู้จัดการฝ่ายปฏิบัติการและผู้จัดการฝ่ายการตลาดจะร่วมกันพิจารณาเพื่อกำหนดอัตราส่วนกำไรจากการดำเนินงานและจัดทำเอกสารการประกวดราคา

-   การอนุมัติและเสนอลูกค้า (ขั้นตอนที่ 9-10)

  เอกสารประกวดราคาจะถูกจัดส่งให้คณะกรรมการบริหารตรวจสอบเเละพิจารณาอนุมัติเพื่อให้ผู้จัดการฝ่ายการตลาดนำเสนอลูกค้าต่อไป

4.3.3 การดำเนินการก่อสร้าง

ภายหลังจากที่บริษัทฯ ได้รับงานประมูลจากลูกค้า
เอกสารทั้งหมดที่เกี่ยวกับการก่อสร้างซึ่งได้รับการประเมินปริมาณงานเบื้องต้นจากฝ่ายวิศวกรรมอันประกอบด้วย
ใบปริมาณงาน (Bill of Quantity) แผนกำหนดเวลาทำงาน (Master Plan)
คำชี้แจงรายละเอียดจากลูกค้าและเอกสารที่เกี่ยวข้องจะถูกจัดส่งต่อไปให้เเก่ผู้จัดการโครงการ
(Project Manager) เพื่อดำเนินการก่อสร้าง
ทั้งนี้การดำเนินการก่อสร้างมีขั้นตอนในการดำเนินการดังนี้

-   ตรวจสอบเอกสารแสดงปริมาณงาน (ขั้นตอนที่ 1-2)

  ภายหลังจากที่ผู้จัดการโครงการ (Project Manager) ได้รับใบปริมาณงาน (Bill of
  Quantity) แผนกำหนดเวลาทำงาน (Master Plan)
  คำชี้แจงรายละเอียดจากลูกค้าและเอกสารที่เกี่ยวข้อง
  ผู้จัดการโครงการจะทำการตรวจสอบรายละเอียดต่างๆ อีกครั้งจากสถานที่ก่อสร้างจริง
  โดยหากมีการเปลี่ยนเเปลงในรายละเอียดผู้จัดการโครงการจะทำการปรับปรุงอีกครั้งเพื่อความถูกต้องก่อนจัดทำแผนผังการบริหารโครงการ
  แผนการจัดกำลังคน แผนการใช้เครื่องมือ จัดทำรายการวัสดุก่อสร้างที่ขออนุมัติใช้ในการก่อสร้าง
  แผนการชำระเงินและ แผนกำหนดเวลาทำงานราย 3 อาทิตย์ (3-Week Plan)

-   จัดเตรียมเครื่องมือ อุปกรณ์และแรงงาน (ขั้นตอนที่ 3)

  ภายหลังจากการจัดเตรียมแผนงานต่างๆ เรียบร้อยเเล้ว
  ผู้จัดการโครงการจะกระจายเเผนงานต่างๆไปยังหน่วยงานที่เกี่ยวข้อง
  โดยมีหัวหน้าวิศวกรคอยควบคุมดูเเลเเผนงานก่อสร้างซึ่งมีอำนาจหน้าที่และความรับผิดชอบเเตกต่างกันไปตามขอบเขตของงาน
  อาทิเช่น งานโครงสร้างเหล็ก งานโครงสร้างคอนกรีตเสริมเหล็ก งานสถาปัตยกรรม
  และงานระบบ ทั้งนี้หากเป็นในส่วนของเเรงงานก่อสร้างรายวันนั้นหัวหน้าคนงาน (Foreman)
  จะทำหน้าที่จัดเตรียมกำลังคนตามปริมาณงานที่หัวหน้าวิศวกรในเเต่ละหน่วยกำหนด

-   จัดเตรียมระบบความปลอดภัยและระบบสาธารณูปโภค (ขั้นตอนที่ 4)

  นอกจากหน่วยงานที่ดูเเลเรื่องการก่อสร้างแล้วนั้น ในแผนผังการบริหารโครงการของบริษัทฯ
  นั้นจะมีหน่วยงานธุรการสนามซึ่งจะทำหน้าที่จัดหาสำนักงานชั่วคราวพร้อมสาธารณูปโภคต่างๆ เช่น
  น้ำ ไฟฟ้า และโทรศัพท์ นอกจากนี้ยังทำหน้าดูเเลความปลอดภัยต่างๆ ในสถานที่ก่อสร้าง
  ตลอดจนผลกระทบต่อพื้นที่ใกล้เคียงและสิ่งแวดล้อมให้เป็นไปตามมาตรฐานที่ลูกค้าและบริษัทฯ
  กำหนดอีกด้วย

-   ดำเนินงานก่อสร้างและตรวจสอบคุณภาพงานก่อสร้าง (ขั้นตอนที่ 5-7)

  ภายหลังจากโครงการก่อสร้างเริ่มดำเนินการ
  ในเเต่ละขั้นตอนการก่อสร้างจะถูกตรวจสอบโดยหน่วยงานควบคุมคุณภาพ (Quality Control,
  Quality Assurance and Quality System)
  ซึ่งเป็นส่วนหนึ่งในแผนผังการบริหารโครงการ
  ทำหน้าที่ควบคุมดูเเลงานก่อสร้างเพื่อให้ได้ตามมาตรฐานและงบประมาณที่ลูกค้าและบริษัทฯ
  กำหนด และถูกต้องตามขั้นตอนที่กำหนดตามมาตรฐาน ISO 9001:2008

-   ตรวจสอบงานก่อสร้างโดยลูกค้า (ขั้นตอนที่ 8-9)

  ทั้งนี้เมื่อโครงการก่อสร้างเสร็จสิ้น บริษัทฯ
  จัดทำหนังสือส่งมอบงานพร้อมนัดลูกค้าหรือตัวแทนของลูกค้าเพื่อทำการตรวจรับงาน
  โดยหากมีข้อบกพร่อง
  ผู้จัดการโครงการจะดำเนินการแก้ไขงานและหน่วยงานตรวจสอบคุณภาพตรวจสอบงานที่แก้ไขแล้วอีกครั้ง

-   รับมอบงานก่อสร้างโดยลูกค้า (ขั้นตอนที่ 10)

  เมื่อเเก้ไขงานก่อสร้างจนเป็นที่พอใจของลูกค้าเเล้ว
  ลูกค้าจะทำการรับมอบงานและออกหนังสือรับรองผลงานให้แก่บริษัทฯ ทั้งนี้ บริษัทฯ
  จะทำการเก็บเอกสารสำคัญในการก่อสร้างทั้งหมดเป็นเวลา 1 ปี
  ภายหลังจากการส่งมอบงานก่อสร้างให้ลูกค้า

2.3.4 วัสดุก่อสร้าง การจัดหาวัสดุก่อสร้าง และผู้จำหน่ายวัสดุก่อสร้าง

วัสดุก่อสร้างที่ใช้ในกระบวนการก่อสร้างทั้งหมดนั้น บริษัทฯ
จะทำการสั่งซื้อจากผู้จัดจำหน่ายในประเทศทั้งหมด โดยบริษัทฯ
มีนโยบายในการจัดหาวัสดุก่อสร้างที่โปร่งใสเเละถูกต้องตามมาตรฐาน ISO 9001: 2008
กล่าวคือเมื่อโครงการก่อสร้างเริ่มดำเนินการ
ผู้จัดการโครงการจะทำหน้าที่ประสานงานกับฝ่ายจัดซื้อของบริษัทฯ
ซึ่งจะประจำอยู่ที่สำนักงานที่กรุงเทพฯ เพื่อทำการจัดซื้อวัสดุก่อสร้าง
โดยภายหลังจากที่ฝ่ายจัดซื้อได้รับรายการวัสดุก่อสร้างขออนุมัติเพื่อใช้ในการก่อสร้างจากผู้จัดการโครงการเเล้วนั้น
ฝ่ายจัดซื้อจะทำการจัดหาวัสดุก่อสร้างจากผู้จำหน่ายวัสดุก่อสร้างที่อยู่ในรายชื่อที่ผ่านการประเมินจากบริษัทฯ
เท่านั้น โดยในการประเมินนั้นผู้จำหน่ายวัสดุก่อสร้างจะต้องได้คะเเนนไม่น้อยกว่าร้อยละ 80.0
สำหรับผู้จำหน่ายวัสดุก่อสร้างรายปัจจุบันหรือได้รับคะเเนนไม่น้อยกว่าร้อยละ 70.0
สำหรับผู้จำหน่ายวัสดุก่อสร้างรายใหม่ โดยบริษัทฯ
จะทำการประเมินผู้จำหน่ายวัสดุก่อสร้างที่อยู่ในรายชื่อประเมินทุกเดือนและจะประเมินผู้จำหน่ายวัสดุก่อสร้างรายใหม่เพื่อจัดเข้าในรายชื่อประเมินทุก
6 เดือน
ทั้งนี้หมวดการพิจารณาสำหรับผู้จำหน่ายวัสดุก่อสร้างรายปัจจุบันและผู้จำหน่ายวัสดุก่อสร้างรายใหม่สามารถเเจกเเจงได้ดังนี้

+-------------------------------+--------------------------------------+
| ผู้จำหน่ายรายปัจจุบัน               | ผู้จำหน่ายรายใหม่                        |
+===============================+======================================+
| 1.  คุณภาพสินค้า                 | 1.  สินค้าตรงตามต้องการ                 |
|                               |                                      |
| 2.  การจัดส่งตรงเวลา            | 2.  ราคาส                            |
|                               | ินค้าเมื่อเทียบกับผู้จำหน่ายวัสดุก่อสร้างรายปัจจุบัน |
| 3.  ค                         |                                      |
| วามผิดพลาดของรายการสินค้าขณะจัดส่ง | 3.  เงื่อนไขการชำระเงิน                 |
|                               |                                      |
| 4.  ความผิดพลาดของราคาสินค้า     | 4.  ระยะเวลาจัดส่งเป็นไปตามความต้องการ   |
|                               |                                      |
|                               | 5.  ความพร้อมในการจัดส่งสินค้า            |
+-------------------------------+--------------------------------------+

ทั้งนี้ ไม่มีผู้จัดจำหน่ายรายใดมีสัดส่วนการจัดซื้อเกินกว่าร้อยละ 30.0
ของต้นทุนการรับเหมาก่อสร้างของบริษัทฯ

2.3.5 การจัดหาผู้รับเหมาช่วง

โดยปกติ บริษัทฯ จะรับผิดชอบงานและดำเนินการงานก่อสร้างในส่วนหลักๆ
ของโครงการเองทั้งหมดตั้งแต่ งานโครงสร้างเหล็กและงานคอนกรีตเสริมเหล็ก อย่างไรก็ดี
สำหรับงานก่อสร้างในส่วนอื่นๆ อาทิเช่น งานก่อสร้างระบบต่างๆ
งานที่เกี่ยวข้องกับงานสถาปัตยกรรม และงานเฉพาะด้านอื่นๆ ทั้งหมด บริษัทฯ
จะทำการว่าจ้างผู้รับเหมาช่วงเพื่อดำเนินการ ทั้งนี้ก่อนการเริ่มดำเนินการของโครงการก่อสร้าง
ฝ่ายวิศวกรรมจะทำการกำหนดผู้รับเหมาช่วงพร้อมทั้งประมาณค่าใช้จ่ายเบื้องต้นเพื่อจัดทำใบปริมาณงาน
(Bill of Quantity) อย่างไรก็ดีเมื่อการก่อสร้างเริ่มดำเนินการ
ผู้จัดการโครงการจะทำหน้าที่ในการตรวจสอบความพร้อมของผู้รับเหมาช่วงอีกครั้งโดยคำนึงถึงความสอดคล้องกับข้อกำหนดของสัญญาก่อสร้างเป็นสำคัญ

บริษัทฯ มีนโยบายในการจัดหาผู้รับเหมาช่วงเช่นเดียวกับการจัดหาผู้จัดจำหน่ายวัสดุก่อสร้าง
ซึ่งโปร่งใสเเละถูกต้องตามมาตรฐาน ISO 9001 : 2008 โดยบริษัทฯ
จะทำการคัดเลือกผู้รับเหมาช่วงจากรายชื่อผู้รับเหมาช่วงที่ผ่านการประเมินจากบริษัทฯ เท่านั้น
โดยบริษัทฯ ประเมินผู้รับเหมาช่วงจากคุณภาพงานก่อสร้าง การส่งงานตรงต่อเวลา
ความผิดพลาดในการก่อสร้างและต้นทุนการก่อสร้าง
ซึ่งผู้รับเหมาช่วงที่ได้รับคัดเลือกต้องได้คะแนนไม่น้อยกว่าร้อยละ 75.0 โดยบริษัทฯ
จะทำการประเมินผู้รับเหมาช่วงที่อยู่ในรายชื่อประเมินทุกเดือนและจะประเมินผู้รับเหมาช่วงรายใหม่เพื่อจัดเข้าในรายชื่อประเมินทุก
6 เดือน ทั้งนี้ ไม่มีผู้รับเหมาช่วงรายใดมีสัดส่วนการจัดจ้างเกินกว่าร้อยละ 30.0
ของต้นทุนการรับเหมาก่อสร้างของบริษัทฯ

2.3.6 การจัดหาเครื่องมือและอุปกรณ์สำหรับก่อสร้าง

สำหรับเครื่องมือและอุปกรณ์สำหรับก่อสร้างนั้น บริษัทฯ
มีศูนย์จัดเก็บเเละดูเเลรักษาเครื่องมือเครื่องใช้ในการก่อสร้าง ตั้งอยู่ที่อำเภอพานทอง
จังหวัดชลบุรี
ทำหน้าที่อำนวยความสะดวกในการจัดหาและจัดส่งเครื่องมือเครื่องใช้ในการก่อสร้างของบริษัทฯ
ไปยังโครงการก่อสร้างซึ่งกระจายตามพื้นที่ต่างๆ ทั่วประเทศ อย่างไรก็ดี
หากมีความต้องการเครื่องมือและอุปกรณ์ก่อสร้างที่มีลักษณะเฉพาะในโครงการก่อสร้างใดๆ
ซึ่งบริษัทฯ
ไม่มีหรือมีไม่เพียงพอหรือพื้นที่โครงการก่อสร้างอยู่ห่างจากศูนย์จัดเก็บเเละดูเเลรักษาเครื่องมือเครื่องใช้
บริษัทฯ
จะทำการเช่าจากผู้ให้บริการเช่าที่อยู่ในบริเวณพื้นที่ใกล้เคียงซึ่งมีรายชื่อที่ผ่านการประเมินเบื้องต้นจากบริษัทฯ
ทั้งนี้ ในการประเมินนั้น บริษัทฯ
จะพิจารณาจากการจัดส่งเครื่องมือและอุปกรณ์ตรงต่อเวลาและความผิดพลาดในการจัดส่ง
โดยผู้ให้บริการเช่าเครื่องมือและอุปกรณ์ก่อสร้างจะต้องได้คะเเนนไม่น้อยกว่าร้อยละ 80.0
โดยบริษัทฯ
จะทำการประเมินผู้ให้บริการเช่าเครื่องมือและอุปกรณ์ก่อสร้างที่อยู่ในรายชื่อประเมินทุกเดือนและจะประเมินผู้ให้บริการเช่าเครื่องมือและอุปกรณ์ก่อสร้างรายใหม่เพื่อจัดเข้าในรายชื่อประเมินทุก
6 เดือน ทั้งนี้บริษัทฯ
มีนโยบายในการจัดหาผู้ให้บริการเช่าเครื่องมือและอุปกรณ์ก่อสร้างที่โปร่งใสเเละถูกต้องตามมาตรฐาน
ISO 9001 : 2008 เช่นเดียวกับการจัดหาผู้รับเหมาช่วงและผู้จัดจำหน่ายวัสดุก่อสร้าง อย่างไรก็ดี
หากมีเครื่องมือและอุปกรณ์ก่อสร้างใดที่มีความต้องการและมีปริมาณการใช้สูง บริษัทฯ
จะทำการจัดซื้อเพื่อใช้ต่อไปในอนาคต ทั้งนี้
ไม่มีผู้ให้บริการเช่าเครื่องมือและอุปกรณ์ก่อสร้างรายใดมีสัดส่วนการเช่าเกินกว่าร้อยละ 30.0
ของต้นทุนการรับเหมาก่อสร้างของบริษัทฯ

2.3.7 การจัดการด้านสิ่งแวดล้อม

บริษัทฯ มีนโยบายในการดูแลด้านสิ่งแวดล้อม
โดยจัดให้มีมาตรฐานในการทำงานที่สอดคล้องกับระเบียบ
กฎหมายและมาตรฐานของลูกค้าและบริษัทฯ ในเรื่องความปลอดภัย ฝุ่นละออง เสียงรบกวน
และสิ่งรบกวนอื่นๆ อาทิเช่น มีการกันฝุ่นเพื่อลดการกระจายของฝุ่นละออง
ไม่ดำเนินงานก่อสร้างที่มีเสียงดังในยามวิกาล มีการจัดเก็บวัสดุเหลือใช้ การกำจัดเศษวัสดุและขยะ
โดยวัสดุอันตรายจะถูกกำจัดอย่างถูกหลักวิธี ในขณะที่เศษวัสดุ เช่น เศษเหล็ก เศษโลหะ
จะทำการประมูลขายให้แก่ผู้ต้องการ นอกจากนี้ บริษัทฯ
มีการจัดอบรมให้ความรู้กับพนักงานด้านความปลอดภัยและสิ่งแวดล้อมอย่างต่อเนื่องอีกด้วย

2.4 งานที่ยังไม่ได้ส่งมอบ

ณ วันที่ 31 ธันวาคม 2556 บริษัทฯ มีงานทั้งที่อยู่ระหว่างการส่งมอบและยังไม่ได้ส่งมอบทั้งสิ้น 13
โครงการ ซึ่งเป็นรายได้ที่ยังไม่ได้รับรู้จำนวนประมาณ 1,940 ล้านบาท

3. ปัจจัยความเสี่ยง

ปัจจัยความเสี่ยงทั้งภายนอกและภายในที่มีผลกระทบต่อการดำเนินงานของบริษัทฯ มีดังนี้

3.1 ความเสี่ยงจากความไม่ต่อเนื่องของรายได้

เนื่องจากรายได้ของบริษัทฯ เป็นรายได้จากการก่อสร้างซึ่งเป็นรายได้เเบบไม่ต่อเนื่อง (One
time project) ด้วยรายได้ของบริษัทฯ
ขึ้นอยู่กับความสามารถในการชนะประมูลโครงการก่อสร้าง
การบริหารโครงการก่อสร้างได้สำเร็จตามกำหนด ซึ่งหากบริษัทฯ
ไม่สามารถชนะการประมูลงานก่อสร้างได้ อาจส่งผลกระทบต่อรายได้ของบริษัทฯ

อย่างไรก็ดี บริษัทฯ มีนโยบายที่จะรักษาความต่อเนื่องของรายได้
โดยการรักษาคุณภาพงานให้ได้มาตรฐานและเป็นที่พึงพอใจของลูกค้าเพื่อให้ลูกค้าเกิดความมั่นใจและมอบหมายโครงการก่อสร้างในลำดับต่อไปให้แก่บริษัทฯ
โดยลูกค้าในปัจจุบันบางส่วนจะเป็นโครงการก่อสร้างจากลูกค้าที่เคยใช้บริการงานก่อสร้างของบริษัทฯ
มาแล้ว

ทั้งนี้ บริษัทฯ ได้เข้าร่วมประมูลงานต่างๆ อย่างต่อเนื่อง โดยทางบริษัทฯ
ได้รับความไว้วางใจจากเจ้าของโครงการที่มีโครงการขนาดใหญ่ต่างๆ (มูลค่าโครงการเกิน 300
ล้านบาท) ที่เชื่อมั่นในการดำเนินการโครงการของบริษัทฯ ให้เข้าประมูลและพิจารณาให้บริษัทฯ
เข้าดำเนินการโครงการขนาดใหญ่เพิ่มมากขึ้นอย่างต่อเนื่อง

ดังนั้น เพื่อบริหารความเสี่ยงดังกล่าว ในปี 2556 นี้ บริษัทฯ ได้วาง 4
นโยบายหลักเพื่อเป็นมาตรการรองรับความเสี่ยงจากความไม่ต่อเนื่องของรายได้ ดังต่อไปนี้

1.  เพิ่มประสิทธิภาพในการบริหารงานก่อสร้าง ให้งานมีคุณภาพยิ่งขึ้น
    และแล้วเสร็จทันตามกำหนดการ เป็นที่พอใจของเจ้าของงาน
    พร้อมทั้งมีการควบคุมต้นทุนให้อยู่ในงบประมาณควบคู่กันไป

2.  สร้างความสัมพันธ์ที่ดีกับลูกค้าทั้งเดิมและใหม่
    เพื่อเพิ่มโอกาสในการได้รับงานต่อเนื่องในอนาคต

3.  ร่วมประมูลงานภาคราชการและรัฐวิสาหกิจให้มากขึ้น
    เพื่อขยายฐานลูกค้าและโอกาสในการได้รับงาน

4.  พัฒนาบริษัทฯ ให้สามารถรับงานที่เกี่ยวข้องอื่นๆ ซึ่งไม่ใช่การรับเหมาก่อสร้าง แต่บริษัทฯ
    มีความเชี่ยวชาญ เช่น งาน Fabrication โครงเหล็กต่างๆ

ทั้งนี้ ณ วันที่ 31 ธันวาคม 2556 บริษัทฯ
มีงานทั้งที่อยู่ระหว่างการส่งมอบหรือยังกำลังดำเนินงานก่อสร้างจำนวน 13 โครงการ
ซึ่งเป็นรายได้ที่ยังไม่ได้รับรู้จำนวนประมาณ 1,940 ล้านบาท

3.2 ความเสี่ยงจากการเปลี่ยนแปลงราคาวัสดุก่อสร้าง

วัสดุก่อสร้างหลักหรือก่อสร้างทางตรงอันได้แก่ เหล็กเส้น เหล็กรูปพรรณ คอนกรีต
ซึ่งเป็นส่วนสำคัญในการก่อสร้างคิดเป็นร้อยละ 24.30% ของต้นทุนโครงการ ทั้งนี้ในช่วงปีที่ผ่านมา
ราคาวัสดุก่อสร้างโดยรวมไม่มีความผันผวนมากนัก โดยราคาซีเมนต์มีการปรับตัวสูงขึ้นเล็กน้อย
ส่วนราคาเหล็กมีการปรับตัวลดลง อย่างไรก็ตามผู้บริหารระดับสูงของบริษัทฯ
มีประสบการณ์ในธุรกิจการค้าเหล็กมากว่า 20 ปี
สามารถบริหารจัดการความเสี่ยงเรื่องเหล็กได้อย่างดี นอกจากนี้บริษัทฯ
มีความสัมพันธ์ที่ดีกับผู้ประกอบการคอนกรีตทั่วประเทศ
ทำให้สามารถบริหารจัดการเรื่องคอนกรีตได้เป็นอย่างดีทำให้งานคอนกรีตเป็นไปตามกำหนดการ

  ----------------------------------- -----------------------------------
  ดัชนีวัสดุก่อสร้างรวมปี 2551 - 2556        ดัชนีวัสดุก่อสร้างหลักรายเดือน ม.ค. 2554-
                                      ธ.ค. 2556

  []                                  []

  ที่มา : สำนักดัชนีเศรษฐกิจการค้า,          ที่มา : สำนักดัชนีเศรษฐกิจการค้า,
  กระทรวงพาณิชย์                        กระทรวงพาณิชย์
  ----------------------------------- -----------------------------------

3.3 ความเสี่ยงในการพึ่งพาผู้บริหาร

ในอดีตผู้ก่อตั้งบริษัทฯ ได้แก่ นายอัศวิน ชินกำธรวงศ์ และนายสมพล
เต็มสุขในฐานะประธานกรรมการและกรรมการผู้จัดการ ของบริษัทฯ ตามลำดับ
ต่างเป็นผู้มีประสบการณ์ในธุรกิจรับเหมาก่อสร้างมานานกว่า 30 ปี
และมีชื่อเสียงเป็นที่ยอมรับอย่างกว้างขวางในอุตสาหกรรมนี้
คุณสมบัติดังกล่าวมีส่วนสำคัญอย่างยิ่งที่จะได้รับงานจากลูกค้า อย่างไรก็ตาม ในช่วงปลายปี 2555
นายสมพล เต็มสุข ได้เกษียณอายุจากการเป็นกรรมการผู้จัดการ และในช่วงต้นปี 2556
ได้ลาออกจากการเป็นกรรมการ ในการนี้ ได้มีการแต่งตั้ง นายสุชัย สถาพรชัยสิทธิ์ ผู้ถือหุ้นใหญ่
กรรมการ และกรรมการบริหารของบริษัทฯ ซึ่งเป็นทั้งวิศวกร และนักบริหาร
เข้ามารับตำแหน่งกรรมการผู้จัดการแทน และได้มีการแต่งตั้งกรรมการใหม่เช่นกัน ทั้งนี้บริษัทฯ
มีนโยบายและขั้นตอนในการสรรหากรรมการและผู้บริหารที่มีประสิทธิภาพเข้ามาร่วมงาน
ทำให้มีความต่อเนื่องในการบริหารงาน

4.  ความเสี่ยงในการพึ่งพาวิศวกร

ธุรกิจรับเหมาก่อสร้างเป็นธุรกิจที่ต้องอาศัยความรู้ความสามารถของบุคลากรเป็นสำคัญ
โดยเฉพาะอย่างยิ่งผู้ที่ทำหน้าที่เป็นผู้จัดการโครงการ (Project Manager)
หรือวิศวกรผู้ควบคุมโครงการ (Project Engineer)
ซึ่งต้องรับผิดชอบในการควบคุมการก่อสร้างให้เสร็จสมบูรณ์ ดังนั้นหากบริษัทฯ
สูญเสียบุคลากรดังกล่าวอาจส่งผลกระทบต่อผลการดำเนินงานของบริษัทฯ ได้

ทั้งนี้ บุคลากรระดับผู้อำนวยการในฝ่ายปฏิบัติการ อาทิเช่น ฝ่ายก่อสร้าง ฝ่ายวิศวกรรม
และฝ่ายงานระบบ ตลอดจนบุคลากรระดับผู้จัดการโครงการกว่าร้อยละ 60.00 ทำงานกับบริษัทฯ
มาเป็นเวลามากกว่า 5 ปี ขึ้นไปจึงมีความผูกพันกับบริษัทฯ ประกอบกับบริษัทฯ
มีมาตรการในการลดความเสี่ยงจากการสูญเสียบุคลากรดังกล่าวด้วยการให้ผลตอบแทนที่เป็นธรรมและให้มีส่วนร่วมในการบริหารตัดสินใจ
นอกจากนี้เพื่อให้พนักงานมีส่วนร่วมในการเป็นเจ้าของบริษัทฯ
เพื่อกระตุ้นและเสริมสร้างแรงจูงใจในการทำงาน
และรักษาทรัพยากรบุคคลที่มีคุณภาพในทำงานกับบริษัทในระยะยาว เมื่อบริษัทฯ
นำหลักทรัพย์ของบริษัทเข้าจดทะเบียนในตลาดหลักทรัพย์ฯ ในปี 2549 บริษัทฯ
ได้จัดสรรและเสนอขายหุ้นสามัญเพิ่มทุนให้แก่กรรมการ ผู้บริหาร และพนักงาน เป็นจำนวน 2.0
ล้านหุ้น ซึ่งคิดเป็นร้อยละ 1.5 ของทุนจดทะเบียนชำระแล้ว ณ ช่วงเวลาที่จัดสรร นอกจากนี้ ในปี
2556 บริษัทฯ ได้จัดสรรและเสนอขายใบสำคัญแสดงสิทธิให้แก่ผู้บริหาร และพนักงาน จำนวน 22
ล้านหน่วย เพื่อสิทธิในการซื้อหุ้นสามัญจำนวน 22 ล้านหุ้น ซึ่งคิดเป็นร้อยละ 4.93
ของจำนวนหุ้นที่จำหน่ายได้แล้วทั้งหมดของบริษัท ณ วันที่ประชุมผู้ถือหุ้นมีมติอนุมัติโครงการดังกล่าว
เพื่อเป็นการตอบแทนผู้บริหารและพนักงานที่ได้ทุ่มเทและเสียสละในการทำงาน
โดยเฉพาะอย่างยิ่งในช่วงวิกฤตเศรษฐกิจที่ผ่านมา

นอกจากนี้ บริษัทฯ ได้มีการเสริมสร้างความมั่นใจในศักยภาพในการดำเนินงาน
โดยได้มีการปรับนโยบายและกลยุทธ์ในการดำเนินงานต่างๆ
ให้เหมาะสมกับสถานการณ์เศรษฐกิจเพื่อบริหารจัดการผลกระทบและเสริมสร้างความมั่นใจแก่พนักงานเกี่ยวกับความมั่นคงของหน้าที่การงาน
และความสามารถในการดำเนินธุรกิจของบริษัทฯ นอกจากนี้ บริษัทฯ
ยังคงสนับสนุนพนักงานในการพัฒนาทักษะและความสามารถในการทำงานด้านต่างๆ
ตลอดจนการส่งเสริมให้พนักงานมีความก้าวหน้าในอาชีพการงาน

5.  ความเสี่ยงจากการไม่ได้รับชำระค่าก่อสร้างจากเจ้าของโครงการ

บริษัทฯ มีรายได้หลักจากค่าก่อสร้างที่เป็นงานรับเหมาก่อสร้างโดยตรงจากเจ้าของโครงการ
ซึ่งตามปกติจะมีการเรียกเก็บเงินค่าจ้างก่อสร้างล่วงหน้าเมื่อมีการเซ็นสัญญาตามสัดส่วนร้อยละของมูลค่าโครงการก่อสร้างซึ่งกำหนดในแต่ละสัญญาและเรียกเก็บค่าก่อสร้างที่เหลือเพิ่มเติมตามสัญญาก่อสร้างเป็นงวดๆ
ตามความสำเร็จของงานก่อสร้าง ดังนั้นบริษัทฯ
จึงมีความเสี่ยงหากเจ้าของโครงการประสบปัญหาทางการเงินและไม่สามารถจ่ายชำระค่าก่อสร้างตามความคืบหน้าของโครงการก่อสร้างตามสัญญาก่อสร้างซึ่งจะส่งผลกระทบต่อผลการดำเนินงานของบริษัทฯ

บริษัทฯ ได้ตระหนักถึงความเสี่ยงดังกล่าว
จึงมีการพิจารณารับงานก่อสร้างจากเจ้าของโครงการที่มีฐานะทางการเงินมั่นคงเท่านั้น
โดยจะเห็นได้จากโครงการก่อสร้างของบริษัทฯ นั้น
ส่วนใหญ่เจ้าของโครงการจะเป็นบริษัทเอกชนขนาดใหญ่ แต่ทั้งนี้ ณ สิ้นปี 2556 บริษัทฯ มีลูกหนี้
ที่ผิดนัดชำระหนี้กับทางบริษัทฯ มานานกว่า 12 เดือน จำนวน 2 ราย โดยมี 2
กรณีซึ่งเป็นคดีความและอยู่ระหว่างขั้นตอนการพิจารณาของศาล

3.6 ความเสี่ยงจากความล่าช้าของโครงการ

โดยปกติสัญญาก่อสร้างจะเป็นสัญญาเหมาจ่ายซึ่งมีการกำหนดราคาค่าก่อสร้างที่แน่นอน
โดยบริษัทฯจะมีกำไรได้ต่อเมื่อบริษัทฯ สามารถบริหารต้นทุนไม่ให้สูงกว่าที่ประมาณการ
ทั้งนี้หากโครงการก่อสร้างประสบปัญหาจนล่าช้า
ต้นทุนแรงงานและวัสดุก่อสร้างอาจเพิ่มขึ้นจนโครงการก่อสร้างนั้นๆ ประสบปัญหาขาดทุนได้
นอกจากนี้ สัญญาการก่อสร้างของบริษัทฯ
จะมีการกำหนดระยะเวลาในการดำเนินงานจนแล้วเสร็จที่แน่นอน ซึ่งหากบริษัทฯ
ไม่สามารถส่งมอบงานได้ตามกำหนด บริษัทฯ
อาจต้องชดใช้ค่าเสียหายซึ่งอาจส่งผลกระทบต่อผลประกอบการของบริษัทฯ

อย่างไรก็ดี จากนโยบายการเลือกรับงานและรักษาปริมาณของบริษัทฯ ให้อยู่ในปริมาณที่เหมาะสม
ประกอบกับทีมงานวิศวกรที่มีคุณภาพและความสามารถในการบริหารงานของผู้บริหาร ส่งผลให้บริษัทฯ
สามารถดำเนินการก่อสร้างงานโครงการที่ได้รับไว้ได้เรียบร้อยแล้วเสร็จ
และส่งมอบให้กับเจ้าของโครงการตามข้อตกลงในสัญญา

3.7 ความเสี่ยงจากลักษณะงานส่วนใหญ่เป็นโรงงานอุตสาหกรรม

ธุรกิจรับเหมาก่อสร้างของบริษัทฯ ที่ผ่านมามีลูกค้าส่วนใหญ่เป็นลูกค้าโรงงานอุตสาหกรรม
ซึ่งหากภาคอุตสาหกรรมมีการชะลอตัว อาจส่งผลต่อรายได้ของบริษัทฯ
ทั้งนี้จากข้อมูลของธนาคารแห่งประเทศไทยพบว่าในช่วงปี 2551-2556
จำนวนโรงงานที่ได้รับอนุญาตจากกระทรวงอุตสาหกรรมและมูลค่าเงินลงทุนยังคงมีการขยายตัวเพิ่มขึ้นอย่างต่อเนื่อง
(ดูรายละเอียดได้ในข้อ 4.2.4)

แต่ทั้งนี้
เพื่อเป็นการบริหารความเสี่ยงหากการเกิดการชะลอการขยายตัวของการก่อสร้างโรงงานอุตสาหกรรม
บริษัทฯ จึงเน้นรับงานจากภาคอุตสาหกรรมที่มีศักยภาพในการเติบโตเป็นหลัก
ด้วยการเติบโตของแต่ละภาคอุตสาหกรรมในแต่ละภาวะเศรษฐกิจมีความแตกต่างกัน
อีกทั้งได้มีการขยายขอบเขตของการรับงานก่อสร้างให้ครอบคลุมหลากหลายภาคอุตสาหกรรมมากขึ้น
ตลอดจนครอบคลุมงานก่อสร้างโรงพยาบาล อาคารสูงเพื่อพักอาศัย สำนักงาน และศูนย์การค้า
ปัจจุบันบริษัทฯ
มีนโยบายเน้นรับงานโครงการของบริษัทที่อยู่ในภาคธุรกิจหรืออุตสาหกรรมปิโตรเคมีและธุรกิจพลังงาน,
โรงพยาบาลและโครงการของหน่วยงานภาครัฐเป็นหลัก
เนื่องจากมองว่าธุรกิจดังกล่าวมีศักยภาพในการเติบโตและยังคงมีการขยายการลงทุนอย่างต่อเนื่อง

3.8 ความเสี่ยงจากการถูกฟ้องร้องจากข้อผิดพลาดของโครงการก่อสร้าง

หากโครงการที่บริษัทฯ เป็นผู้ดำเนินการก่อสร้าง อาทิเช่น การออกแบบ
การก่อสร้างหรือการติดตั้งระบบสาธารณูปโภคในอาคารหรือโรงงาน อันได้แก่ ระบบปรับอากาศ
ระบบไฟฟ้า และระบบบำบัดน้ำเสีย
มีความผิดพลาดอันส่งผลกระทบต่อบุคคลภายนอกจนได้รับความเสียหายหรือได้รับบาดเจ็บ
อาจส่งผลให้บริษัทฯถูกฟ้องร้องค่าเสียหายได้

อย่างไรก็ดี บริษัทฯ มีมาตรการในการดำเนินงานก่อสร้างอย่างรัดกุม
โดยจัดให้มีระบบการตรวจสอบคุณภาพของงานระหว่างทำก่อนส่งมอบงานให้กับลูกค้าอย่างสม่ำเสมอ
โดยมีฝ่ายงานเพื่อทำหน้าที่ตรวจสอบคุณภาพโดยเฉพาะ (Quality Control, Quality
Assurance and Quality System)
เพื่อทำการตรวจสอบคุณภาพตั้งแต่ขั้นตอนเริ่มต้นการเขียนแบบจนถึงขั้นตอนก่อนส่งมอบแก่ลูกค้า
นอกจากนี้บริษัทฯ ยังมีการทำประกันภัยเพื่อรองรับกับเหตุการณ์อันอาจเกิดขึ้นดังกล่าว
ซึ่งสามารถลดผลกระทบทางการเงินของบริษัทฯ จากการถูกฟ้องร้องค่าเสียหายได้ แต่บริษัทฯ
ไม่อาจรับรองได้ว่าวงเงินประกันดังกล่าวจะเพียงพอหรือครอบคลุมต่อการถูกฟ้องร้องค่าเสียหายในบางกรณี

4. ทรัพย์สินที่ใช้ในการประกอบธุรกิจ

4.1 ทรัพย์สินหลักของบริษัทฯ

ทรัพย์สินถาวรที่สำคัญของบริษัทฯ มีรายละเอียดตามมูลค่าตามบัญชี ณ วันที่ 31 ธันวาคม 2556 ดังนี้

ที่ดินและอาคาร

+-------+------------+--------+----------+------+---------+---------+
| รายละ | ที่ตั้ง        | พื้นที่    | ว        | ผู้ถ   | มูลค     | ภ       |
| เอียดท |            | (ไร่    | ัตถุประสงค | ือกรร | ่าตามบัญชี | าระผูกพัน |
| รัพย์สิน |            | -      | ์การใช้งาน | มสิทธิ์ | (       |         |
|       |            | งาน-ตา |          |      | ล้านบาท) |         |
|       |            | รางวา) |          |      |         |         |
+-------+------------+--------+----------+------+---------+---------+
|   ท   |   โ        | 75 –0- |   ที่ตั้ง    | บ    |   ที่ดิน   |   จำนอง |
| ี่ดินพร้อ | ฉนดที่ดินเลขที่ | 34     | ของศูนย์จัด | ริษัทฯ |   208.3 | กับธนาคา |
| มสิ่งปล |   2264     |        | เก็บและซ่อ |      |         | รกรุงเทพ |
| ูกสร้าง |   2266 และ |        | มบำรุงรักษ |      |   อาคาร |   จำกัด  |
|       |   10489    |        | าเครื่องมือ |      |   0.0*  |         |
| (โกดัง |   และ      |        | และอุปกรณ์ |      |         | (มหาชน) |
|   1   |   11056    |        |          |      |         |   วงเงิน |
|   ชั้น  |            |        |          |      |         |   1     |
|       |            |        |          |      |         | ,455.96 |
| จำนวน | ตำบลพานทอง |        |          |      |         |         |
|   2   |   อ        |        |          |      |         |  ล้านบาท |
|       | ำเภอพานทอง |        |          |      |         |         |
| โกดัง) |            |        |          |      |         |         |
|       |  จังหวัดชลบุรี |        |          |      |         |         |
+-------+------------+--------+----------+------+---------+---------+
|   ท   |   โ        | 0–0–   |   ที่ตั้งสำ  | บ    |   ที่ดิน   |   จำนอง |
| ี่ดินพร้อ | ฉนดที่ดินเลขที่ | 79     | นักงานใหญ่ | ริษัทฯ |   11.6  | กับธนาคา |
| มสิ่งปล |   20776,   |        |          |      |         | รกรุงเทพ |
| ูกสร้าง |   21572    |        |          |      |   อาคาร |   จำกัด  |
|       |   และ      |        |          |      |   2.2   |         |
|  (ทาว |   21618    |        |          |      |         | (มหาชน) |
| น์เฮาส์ |            |        |          |      |         |   แล    |
|   3   |            |        |          |      |         | ะธนาคาร |
|   ชั้น  |  อาคารเลขที่ |        |          |      |         | กสิกรไทย |
|   2   |   242,     |        |          |      |         |   จำกัด  |
|   ยูนิต |   244และ   |        |          |      |         |   วงเงิน |
| ติดกัน) |   270      |        |          |      |         |   5.5   |
|       |            |        |          |      |         |   และ   |
|       | ถนนกรุงธนบุรี |        |          |      |         |   10.5  |
|       |            |        |          |      |         |         |
|       |  แขวงต้นไทร |        |          |      |         |  ล้านบาท |
|       |            |        |          |      |         |         |
|       | เขตคลองสาน |        |          |      |         |         |
|       |   จังหวัดกร  |        |          |      |         |         |
|       | ุงเทพมหานคร |        |          |      |         |         |
+-------+------------+--------+----------+------+---------+---------+
|   ท   |   โฉนดเลขที่ | 0–0–   |   ที่พักพน  | บ    |   ที่ดิน   | ไม่มี     |
| ี่ดินพร้อ |   98271    | 45     | ักงานบริษัท | ริษัทฯ |   0.5   |         |
| มสิ่งปล |   และ      |        |          |      |         |         |
| ูกสร้าง |   98236    |        |          |      |   อาคาร |         |
|       |            |        |          |      |   0.2   |         |
|  (ทาว |            |        |          |      |         |         |
| น์เฮาส์ |  อาคารเลขที่ |        |          |      |         |         |
|   2ชั้น |   61/20    |        |          |      |         |         |
|       |   และ 62/8 |        |          |      |         |         |
| จำนวน |   ตำบลนาป่า |        |          |      |         |         |
|   2   |            |        |          |      |         |         |
|       |  อำเภอเมือง |        |          |      |         |         |
|  ยูนิต) |            |        |          |      |         |         |
|       |  จังหวัดชลบุรี |        |          |      |         |         |
+-------+------------+--------+----------+------+---------+---------+
| รวม   |            |        |          |      |   222.8 |         |
+-------+------------+--------+----------+------+---------+---------+

* ปัจจุบันไม่มีมูลค่าทางบัญชีแล้ว เนื่องจากมีการตัดค่าเสื่อมราคาหมดแล้ว

เครื่องมือ อุปกรณ์ และสินทรัพย์ถาวรอื่น

  --------------------------------- -----------------------------------------
  รายการ                            มูลค่าตามบัญชี (ล้านบาท)

  เครื่องตกแต่งติดตั้งและเครื่องใช้สำนักงาน   7.6

  เครื่องจักรและอุปกรณ์                  22.6

  ยานพาหนะ                          9.5

  รวม                               39.7
  --------------------------------- -----------------------------------------

4.2 นโยบายการลงทุนในบริษัทย่อยและบริษัทร่วม

ณ วันที่ 31 ธันวาคม 2556 บริษัทฯ มีเงินลงทุนในกิจการร่วมค้า
เพื่อเป็นกลยุทธ์ในการประมูลและดำเนินการก่อสร้างโครงการต่างๆ ซึ่งมีงานบางส่วนที่บริษัทฯ
ไม่มีประสบการณ์การทำงานมาก่อน
โดยจะมีการแบ่งการรับผิดชอบส่วนงานอย่างชัดเจนตามความเชี่ยวชาญของบริษัทผู้ร่วมค้าแต่ละราย
ทำให้บริษัทฯ สามารถมุ่งเน้นส่วนงานที่เชี่ยวชาญ ดังนั้นการร่วมกันจึงเป็นการบริหารความเสี่ยง
หรือเพื่อใช้ประโยชน์และเรียนรู้จากความเชี่ยวชาญของแต่ละฝ่ายในการเพิ่มประสิทธิภาพของการทำงานและการบริหารต้นทุนในโครงการนั้นๆ
ทั้งนี้ บริษัทฯ มีนโยบายการลงทุนในกิจการร่วมค้า
ตามสัดส่วนของงานในโครงการซึ่งอยู่ภายใต้การรับผิดชอบของบริษัทฯ
และจะมีการจัดส่งตัวแทนเข้าร่วมบริหาร
และดำเนินงานโดยจะมีการแบ่งหน้าที่กันอย่างชัดเจนกับบริษัทผู้ร่วมค้าอื่น แต่ทั้งนี้ บริษัทฯ
ไม่มีเกณฑ์ที่แน่นอนตายตัวในการจัดส่งตัวแทนเข้าบริหารในกิจการร่วมค้าขึ้นอยู่กับสัดส่วนการลงทุน

ทั้งนี้ บริษัทฯ ไม่มีเงินลงทุนในบริษัทย่อยหรือบริษัทร่วมใดๆ อย่างไรก็ตาม หากอนาคตบริษัทฯ
มีการขยายการดำเนินธุรกิจ
อาจมีการลงทุนในบริษัทย่อยหรือบริษัทร่วมเพื่อเป็นการสนับสนุนการดำเนินธุรกิจของบริษัทฯ
ซึ่งบริษัทฯ มีนโยบายในการส่งกรรมการของบริษัทฯ
เข้าไปเป็นกรรมการของบริษัทย่อยหรือบริษัทร่วมดังกล่าวเพื่อร่วมกำหนดนโยบายในการดำเนินงานให้เป็นไปในทิศทางเดียวกันและเอื้อต่อการดำเนินธุรกิจของกลุ่ม

5. ข้อพิพาททางกฎหมาย

ณ วันที่ 31 ธันวาคม 2556 บริษัทฯ มีข้อพิพาททางกฎหมายที่บริษัทฯ
เป็นคู่ความหรือคู่กรณีซึ่งเป็นคดีที่ยังไม่สิ้นสุด และเป็นคดีที่มีผลกระทบต่อสินทรัพย์ของบริษัทฯ
ที่มีจำนวนสูงกว่าร้อยละ 5 ของส่วนของผู้ถือหุ้น จำนวน 3 ดังรายละเอียดต่อไปนี้

1) เมื่อวันที่ 10 กุมภาพันธ์ 2555 บริษัทฯได้ดำเนินการยื่นฟ้องคดีแพ่งผู้ว่าจ้าง
เนื่องจากบริษัทฯเป็นผู้รับเหมาทำการปรับปรุงอาคาร
ภายหลังจากตกลงทำสัญญาจ้างเหมาปรับปรุงอาคารกับผู้ว่าจ้างแล้ว บริษัทฯ
ได้ปฏิบัติตามสัญญาโดยได้เข้าทำการปรับปรุง ก่อสร้าง และส่งมอบงานก่อสร้าง
ซึ่งผู้ว่าจ้างก็ได้ตรวจรับมอบงานก่อสร้าง และชำระค่าจ้างให้แก่บริษัทฯด้วยดีเสมอมา
จนกระทั่งบริษัทฯ ส่งมอบงานก่อสร้างงวดที่ 3 และงวดที่ 4
และบริษัทผู้บริหารและควบคุมงานที่ได้รับการแต่งตั้งจากผู้ว่าจ้างได้ตรวจรับมอบงานก่อสร้างงวดดังกล่าวแล้ว
เห็นว่าถูกต้องเรียบร้อยแล้วจึงได้ออกหนังสือรับรองเพื่อการชำระเงินให้แก่บริษัทฯนำมาประกอบการเรียกเก็บเงินค่าจ้างจากผู้ว่าจ้าง
เมื่อผู้ว่าจ้างได้รับใบแจ้งหนี้งวดที่ 3 และงวดที่ 4 แล้วกลับเพิกเฉยไม่ยอมชำระค่าจ้างตามสัญญา
บริษัทฯ จึงได้บอกเลิกสัญญา และได้ดำเนินการยื่นฟ้องผู้ว่าจ้างต่อศาล เรียกค่าจ้างงวดที่ 3, งวดที่
4, งวดที่ 5, ค่าจ้างก่อสร้างในส่วนของงานเพิ่มเติม และเปลี่ยนแปลง, เงินประกันผลงาน
และค่าเสียหาย รวมเป็นทุนทรัพย์ที่เรียกร้องจำนวน 86.39 ล้านบาท
แต่ผู้ว่าจ้างกล่าวอ้างว่าบริษัทฯเป็นฝ่ายผิดสัญญาจ้าง
โดยก่อสร้างไม่แล้วเสร็จตามกำหนดระยะเวลาที่ตกลงกันไว้
และฟ้องแย้งเรียกค่าเสียหายจากบริษัทฯ จำนวน 71.44 ล้านบาท

ณ วันที่ 31 ธันวาคม 2556 คดีความยังอยู่ในระหว่างการพิจารณาของศาลแพ่ง และต่อมาเมื่อวันที่
11 มีนาคม 2557 ศาลได้มีคำพิพากษาให้ผู้ว่าจ้างชำระเงินให้แก่บริษัทฯ เป็นจำนวนเงิน 53.73
ล้านบาท

2) เมื่อวันที่ 29 พฤษภาคม 2555 บริษัทฯ ถูกผู้รับจ้างฟ้องคดีแพ่งเรียกค่าจ้างเป็นเงินจำนวน
31.89 ล้านบาท แต่คดีดังกล่าวบริษัทฯ ได้ยื่นคำให้การและฟ้องแย้งผู้รับจ้าง
เนื่องจากผู้รับจ้างผิดสัญญา ทำงานล่าช้าไม่เป็นไปตามข้อกำหนดในสัญญา
ประกอบกับในระหว่างดำเนินการก่อสร้างบริษัทฯได้สำรองเงินจ่ายค่าวัสดุอุปกรณ์ในการก่อสร้าง
ค่าจ้างแรงงาน ค่าไฟฟ้า ค่าน้ำประปา และอื่นๆ แทนผู้รับจ้าง
แต่ผู้รับจ้างกลับละทิ้งงานหรือหยุดงานที่จ้างไปโดยไม่แจ้งให้บริษัทฯทราบล่วงหน้า ทำให้บริษัทฯ
เสียหาย บริษัทฯ จึงได้ยื่นคำให้การและฟ้องแย้งเรียกค่าเสียหายจากผู้รับจ้างเป็นเงินจำนวน
110.58 ล้านบาท ซึ่งศาลชั้นต้นได้มีคำพิพากษาเมื่อวันที่ 21 สิงหาคม 2556
ให้จำเลยชำระเงินจำนวน 19.46 ล้านบาท พร้อมดอกเบี้ยอัตราร้อยละ 7.5 ต่อปี

ณ วันที่ 31 ธันวาคม 2556 บริษัทฯ อยู่ระหว่างการเรียบเรียงเอกสารเพื่อยื่นอุทธรณ์คำพิพากษา
และต่อมาเมื่อวันที่ 18 กุมภาพันธ์ 2557 บริษัทฯ ได้ยื่นอุทธรณ์คำพิพากษาแล้ว

3) เมื่อวันที่ 24 กรกฎาคม 2555 บริษัทฯได้ดำเนินการยื่นฟ้องคดีแพ่งผู้ว่าจ้าง
เนื่องจากบริษัทฯเป็นผู้รับเหมาก่อสร้างอาคารขนาด 4 ชั้น 231 ห้อง
ภายหลังจากตกลงทำสัญญาจ้างเหมาปรับปรุงอาคารกับผู้ว่าจ้างแล้ว บริษัทฯ
ได้ปฏิบัติตามสัญญาโดยได้เข้าทำการก่อสร้างและส่งมอบงานก่อสร้าง
ซึ่งผู้ว่าจ้างก็ได้ตรวจรับมอบงานก่อสร้าง และชำระค่าจ้างให้แก่บริษัทฯ ด้วยดีเสมอมา
จนกระทั่งบริษัทฯ ส่งมอบงานก่อสร้างงวดที่ 18 ผู้ว่าจ้างได้ผิดนัดชำระหนี้ค่าจ้าง
โดยได้ผ่อนชำระให้แก่บริษัทฯเพียงบางส่วนเท่านั้น
และนอกจากนี้ผู้ว่าจ้างยังผิดนัดไม่ยอมชำระค่าจ้างในส่วนของงานเพิ่มเติม บริษัทฯ
จึงได้บอกเลิกสัญญา และดำเนินการยื่นฟ้องคดีผู้ว่าจ้างต่อศาล เรียกค่าจ้างที่ค้างชำระ
รวมทั้งเงินประกันผลงานและค่าเสียหายอื่นๆ รวมเป็นทุนทรัพย์ที่เรียกร้องจำนวน 100.23 ล้านบาท
แต่ผู้ว่าจ้างกล่าวอ้างว่าบริษัทฯ เป็นฝ่ายผิดสัญญาจ้าง และฟ้องแย้งเรียกค่าเสียหายจากบริษัทฯ
จำนวน 281.02 ล้านบาท ขณะนี้คดีความยังอยู่ในระหว่างการพิจารณาของศาลจังหวัดภูเก็ต

6. ข้อมูลทั่วไป

+---------------------+------------------------------------------------+
| ชื่อบริษัท              | บริษัท ไทยบริการอุตสาหกรรมและวิศวกรรม จำกัด (มหาชน)  |
+---------------------+------------------------------------------------+
| ชื่อภาษาอังกฤษ         | Thai Industrial & Engineering Service Public   |
|                     | Company Limited                                |
+---------------------+------------------------------------------------+
| ประเภทธุรกิจ          | รับเหมาก่อสร้างและรับเหมาติดตั้งงานระบบวิศวกรรม        |
+---------------------+------------------------------------------------+
| ที่ตั้งสำนักงานใหญ่       | 242 ถนนกรุงธนบุรี แขวงคลองต้นไทร เขตคลองสาน        |
|                     | กรุงเทพมหานคร 10600                             |
+---------------------+------------------------------------------------+
| เลขทะเบียนบริษัท       | 0107574800501                                  |
+---------------------+------------------------------------------------+
| Home Page           | www.tiesco.co.th                               |
+---------------------+------------------------------------------------+
| โทรศัพท์              | (66) 2-860-1250-7                              |
+---------------------+------------------------------------------------+
| โทรสาร              | (66) 2-860-1258-9                              |
+---------------------+------------------------------------------------+
| ทุนจดทะเบียน          | 691,605,523 บาท                                |
+---------------------+------------------------------------------------+
| ทุนชำระแล้ว           | 446,491,232 บาท แบ่งเป็นหุ้นสามัญ 446,491,232 หุ้น    |
+---------------------+------------------------------------------------+
| นายทะเบียนหลักทรัพย์    | บริษัท ศูนย์รับฝากหลักทรัพย์ (ประเทศไทย) จำกัด          |
|                     |                                                |
|                     | 62 อาคารตลาดหลักทรัพย์แห่งประเทศไทย ถนนรัชดาภิเษก    |
|                     |                                                |
|                     | แขวงคลองเตย เขตคลองเตย กรุงเทพฯ 10110           |
|                     |                                                |
|                     | โทรศัพท์ (66) 2-229-2800                         |
|                     |                                                |
|                     | โทรสาร (66) 2-359-1259                         |
+---------------------+------------------------------------------------+
| สำนักงานสอบบัญชี       | บริษัท สอบบัญชีธรรมนิติ จำกัด                         |
|                     |                                                |
|                     | 267/1 ถ.ประชาราษฎร์สาย 1 แขวงบางซื่อ เขตบางซื่อ     |
|                     | กรุงเทพฯ 10800                                  |
|                     |                                                |
|                     | โทรศัพท์ (66) 2-587-8080                         |
|                     |                                                |
|                     | โทรสาร (66) 2-586-0301                         |
+---------------------+------------------------------------------------+
| ผู้สอบบัญชี             | นางสาววันนิสา งามบัวทอง ผู้สอบบัญชีรับอนุญาต เลขทะเบียน  |
|                     | 6838                                           |
+---------------------+------------------------------------------------+